Skoro kompletan domaći železnički saobraćaj izmešten je od nedelje sa Glavne železničke stanice na Savskom trgu na Prokop, ali mnogi i dalje ne znaju kako da do njega dođu ili sa njega odu!\nSve više vozova vozi do Prokopa\nI to nije problem samo onih koji u prestonicu dolaze iz unutrašnjosti, nego i Beograđana. A kako će sa Prokopa ubuduće kretati skoro svi vozovi u domaćem saobraćaju (izuzetak su samo tri polaska ka Novom Sadu), te na nju stizati kompozicije iz cele Srbije, nije naodmet podsetiti na sve varijante koje imaju putnici, ali i probleme sa kojima se suočavaju.\nNova moderna saobraćajnica do Prokopa\nLetos je otvorena nova saobraćajnica, dužine 770 metara, koja je stanicu Prokop povezala sa Bulevarom kneza Aleksandra Karađorđevića, te se sada kolima veoma lako može doći do ove železničke stanice.\nAutobus na liniji 36\nOvo je kružna linija koja od Prokopa ide Bulevarom kneza Aleksandra Karađorđevića, Trgom oslobođenja, Bulevarom oslobođenja, preko Karađorđevog parka, Slavije, potom Nemanjinom, Savskim trgom i Savskom, te Mostarskom petljom nazad do Prokopa. Prvi polazak je u 6.00, poslednji u 20.30,\n- Problem ove linije je što su polasci na 20 minuta i što je poslednji u 20.30. To je bila muka i sa starim redom vožnje, a kamoli sada kada svi vozovi stižu na Prokop, mnogi od njih i posle 20.30 - kaže sugrađanin Jovan Aleksić, uz napomenu da ovu liniju mnogi izbegavaju jer „mnogo kruži”.\nMinibus na liniji 34\nLinija 34 kreće sa Senjaka, ide preko Topčiderske zvezde do Prokopa, a zatim nastavlja pored stadiona Partizana Bulevarom kneza Aleksandra Karađorđevića i preko Dedinja do Kanarevog brda. Na trasi ove linije nalaze se Beli dvor, Ortopedska bolnica „Banjica“, VMA...\n- Ova linija je produžena preko Prokopa, ali nisu angažovana dodatna vozila, pa umesto na 25 sada ide na 35 minuta, a vikendom na 50 do 70. Dakle, manji je broj polazaka, a znatno više korisnika, pa se ponekad stvaraju velike gužve - kaže Aleksić.\nPrvi polazak je u 6.20, a poslednji u 22.10.\nTROLEJBUSI 40 i 41\nTrolejbus 41 ide do centra\nTrolejbusi su najbolja opcija ako ste se namerili do Banjice, Zvezdare ili centra. Međutim, stajališta se ne poklapaju sa samim Prokopom, već je potrebno da se stepenicama penjete nekoliko minuta do najbliže stanice, što baš i nije lako ako sa sobom vucarate torbe i kofere.\nLinija 40 ide od Zvezdare do Banjice, a 41 od Studentskog trga do Banjice. Sa njima se može doći do „Beograđanke”, Narodne skupštine, Trga republike... Red vožnje je prilično gust, polasci su na 5-7 minuta.\nBG voz ide sve do Batajnice\nBG voz kreće iz Batajnice, skuplja putnike na stajalištima Zemun Polje, Zemun, Tošin bunar, Novi Beograd, stiže na Prokop, a odatle nastavlja do Karađorđevog parka, Vukovog spomenika, Pančevačkog mosta, pa sve do leve obale Dunava Radnim danima su polasci na svakih 15 minuta u špicu, te na 30 minuta u ostatku dana (nešto ređe u večernjim satima). Problem je u danima vikenda i praznika kada se BG voz čeka i do sat vremena.\nZBUNJUJU IH ČAK I IMENA\nMnogi putnici imaju probleme i sa zvaničnim nazivima stanica, iako su u narodu poznate kao Glavna i Prokop. Ona na Savskom trgu zvanično nosi naziv “Beograd”, a stanica u Prokopu “Beograd centar”.\nMUKE SA PRESEDANJEM\nAko stižete iz Niša za Beograd, gde bi trebalo da presednete na neki međunarodni voz, moraćete sa Prokopa da se preselite na sada već bivšu Glavnu železničku stanicu. A to možete samo autobusom 36.\nNI RAMPI NI PUTOKAZA\nStalni korisnici Prokopa upozoravaju da na stanici ne postoje rampe, već koferi moraju da se vucaraju uz stepenice, a nema ni znakova koji bi vas odveli do obližnjeg Bulevara kneza Aleksandra Karađorđevića.


Francuska muzička jesen: Osam koncerata do kraja novembra\nDruga Francuska muzička jesen, koju je otvorio saksofonista Žan-Deni Miša, trajaće do kraja novembra.\nU okviru serije od osam koncerata umetnici iz Francuske i Srbije predstaviće se publici u Beogradu, Novom Sadu i Subotici, najavljeno je iz Francuskog instituta koji je u saradnji sa Socijete Ženeral bankom pripremio sjajan program za ljubitelje klasične muzike.\nPijanista Žan-Pol Gasparian održaće koncert 5. oktobra u Beogradu i 8. oktobra u Novom Sadu.\nErik Obije, truba, i Romen Dešarm, klavir, nastupiće 21. oktobra u glavnom gradu Srbije, gde je za 4. novembra najavljen koncert pijanista Tamare Stefanović i Pjera Lorana Emara.\nZa kraj Francuske muzičke jeseni planirana je serija koncerata pod nazivom „Ko je ko u Parizu“ (11. oktobra u Subotici, 25. novembra u Beogradu i krajem novembra u Novom Sadu).


Naučnici tvrde da je omikron preuzeo dio genetskog materijala virusa prehlade - ZENICAgrad.INFO\n“Omikron preuzimanjem novog ‘koda’ sebe čini ‘ljudskijim’, a to mu može pomoći u izbjegavanju imunološkog sistema”, rekao je stručnjak Venky Soundararajan iz kompanije koja se bavi analizom podataka, a bazirana je u Cambridgeu. Soundararajan je vodio ovo istraživanje objavljeno kao preprint, što znači da još uvijek čeka recenziju.\n“Morate se vakcinisati kako biste smanjili izglede da se drugi ljudi, koji su imunokompromitirani, susretnu s koronavirusom”, rekao je Soundararajan.\n“Vjerovatno smo propustili mnoge generacije rekombinacija koje su se dogodile tokom vremena i koje su dovele do pojave omikrona”, dodao je stručnjak.\nPrevious Post: LICE SA NEOGRANIČENOM NEODGOVORNOŠĆU: Portal „SB“ je prije četiri godine objavio tekst o imovini koju posjeduje Fuad Kasumović, ali i kako je izbačen iz SDA\nNext Post: Žilo i Begović optuženi da su prevarili Slovence za više od pola miliona maraka


Izmeðu 30 i 40 žena svake godine ubijeno u porodiènom nasilju u Srbiji - B92.net\nU svetu je u porodiènom nasilju u 2018. prema UN svakog dana ubijeno 137 žena. Prema izveštavanju medija u SRB u poslednjoj deceniji svake godine izmeðu 30 i 40\nIzvor: Beta sreda, 11.12.2019. | 15:26\nPodatke iz Srbije je ocenila gupa "Novinarke protiv nasilja nad ženama".\nKoordinatorka Programa UN za razvoj (UNDP) sa Vladom Srbije "Integrisani odgovor na nasilje nad ženama u Srbiji" Maja Brankoviæ ðundiæ rekla je na konferenciji za novinae da na osnovu ovih podataka ne može da se kaže da je Srbija u vrhu zemalja u svetu ili u Evropi po pitanju rasprostranjenosti nasilja nad ženama, veæ da je to problem sa kojim se suoèavaju i mnogo razvijenije zemlje.\n"Mediji imaju kljuènu ulogu u prevenciji ili zaštiti od nasilja nad ženama. Zahvaljujuæi medijima imamo predstavu o rasprostranjenosti nasilja nad ženama a institucije budu podstaknute da donose zakonske regulative", rekla je Brankoviæ ðundiæ.\nOna je navela da naèin na koji mediji izveštavaju utièe i na to da li æe druge žrtve nasilja prijaviti to nasilje, kao i da oko 80 odsto žena koje su u Srbiji ubijene u porodiènom nasilju nisu se prethodno obraæale institucijama zbog problema nasilja u porodici.\nNovinarka RTS-a Ana Manojloviæ rekla je da je "problem pogrešnog informisanja o nasilju nad ženama èesto gori od neizveštavanja o tom problemu", zato što obeshrabruje druge žrtve nasilja u porodici da to nasilje prijave, zbog èega je ta grupa sastavila preporuke o tome kako mediji treba da izveštavaju o toj temi, u skladu sa Kodeksom novinara Srbije.\nPomoænica urednika u nedeljniku "Vreme" Jovana Gligorijeviæ rekla je da je od poèetka godine u Srbiji ubijeno 25 žena u porodiènom nasilju, kao i da se do te brojke došlo na osnovu izveštavanja medija, a da postoji moguænost da je taj broj veæi, odnosno da mediji nisu izveštavali o svim žrtvama u porodiènom nasilju.\nGrupa "Novinarke protiv nasilja nad ženama" na osnovu praæenja 103 medija, navela je da je u prvoj polovini 2019. godine u polovini medijskih objava bio otkriven identitet žrtve kao i poèinioca porodiènog nasilja, skoro polovina izveštaja o toj temi pisano je senzacionalistièki, dok je 45 odsto medijskih objava sadržalo detaljne opise èina nasilja i ubistva.\nO nasilju nad ženama u Srbiji je u prvoj polovini godine objavljeno ukupno 5.549 medijskih sadržaja, od èega je 58 odsto objava bilo na internet portalima, 36 odsto svih objava bilo je u štampanim medijima, dok je najmanji broj objava - šest odsto bio na televizijama.


Brnabić: Bliske veze Vučića i Orbana daće rezultat - Studio B\nBrnabić: Bliske veze Vučića i Orbana daće rezultat Tanjug\nObjavljeno: 11.09.2019. 09:45 Izmenjeno: 12.09.2019. 11:48\n„Onda ćemo svi zajedno moći da vidimo da će nam prijateljske veze premijera Mađarske Viktora Orbana i predsednika (Aleksandra) Vučića i sve što je predsednik Vučić uradio u prošlosti za te dobre veze, dati dobar rezultat“, rekla je Brnabić.\n„Za samu nominaciju rekla bih da je to jako dobra vest za Srbiju, ali i dobra vest za ostale zemlje Zapadnog Balkana jer je Mađarska jedna od zemalja koja snažno zagovara agendu proširenja, posebno prema Srbiji“, navela je Brnabić.\n„Razumem da evropski komesari ne predstavljaju Mađarsku ili bilo koju zemlju iz koje dolaze, već EU, ali je nemoguće da te bliske veze ne daju neki kontkretan rezultat za Srbiju“, rekla je Brnabić.\n„Odlična poseta, velika podrška Srbija i drago mi je da smo tako uspešno prošli“, poručila je Brnabić.\n„To prijateljstvo na ličnom planu pomaže bliskosti dve zemlje. Nama je Luksemburg jako dobar partner i mislim da to samo može da pomogne Srbiji. Ja svakako Srbji stavljam na raspolaganje, i uvek jesam, svoje lične, prijateljske i profesionalne veze i znanje“, rekla je Brnabić.\n„Kao i svake godine otkako sam u Vladi Srbije, otkako sam postala ministarka za državnu upravu i lokalnu samoupravu. U ovom trenutku verujem da sam u Beogradu i da ću ići“, poručila je Brnabić.


Formira se podružnica Nemačkog narodnog saveza za Srednjobanatski okrug\nU okviru radne posete predsednika Nemačkog narodnog saveza i člana Nacionalnog saveta nemačke nacionalne manjine u Srbiji, Rudolfa Vajsa Zrenjaninu, u Gradskoj kući je održana konferencija o formiranju podružnice Nemačkog narodnog saveza u Srednjobanatskom okrugu.\nPored formiranja ove organizacije, teme današnje posete bile su i pokretanje postupaka za isplatu odšteta koju država Nemačka isplaćuje građanima, potomcima nastradalih u logorima na teritoriji Republike Srbije, kao i podrška projektima iz oblasti kulture i očuvanja istorijskog nasleđa u gradu Zrenjaninu.\nPredsednik Nemačkog narodnog saveza Rudolf Vajs izjavio je da je njihova organizacija, kao nepolitička, nevladina, verski neutralna, osnovana pre više od dvadeset godina u Subotici s ciljem očuvanja i negovanja nemačkog jezika, kulture i običaja njihovog naroda, kao i saradnje sa svim narodima sa kojima žive na ovim prostorima.\n– Podružnica našeg saveza, koja će uskoro biti formirana u vašem gradu, obuhvatiće teritoriju srednjeg Banata, jer je Zrenjanin bio i treba da bude jedan od kulturnih centara Nemaca u Banatu. Aktivnosti naše organizacije pre svega će se ogledati u održavanju besplatnih kurseva nemačkog jezika, a u planu je i otvaranje biblioteke u sklopu budućih prostorija, odakle će svi zainteresovani sugrađani moći besplatno da iznajmljuju knjige.\nPredsednik Nemačkog narodnog saveza je istakao i da je nedavno počela isplata odšteta koju država Nemačka u iznosu od 2500 evra isplaćuje građanima, potomcima nastradalih u logorima posle Drugog svetskog rata na teritoriji Republike Srbije.\n– Upravo će jedna od najvažnijih uloga našeg saveza u Zrenjaninu biti pružanje adekvatne i blagovremene pomoći pri ispunjavanju potrebnih papira i slanju formulara na odgovarajuću adresu – dodao je Vajs.\nČlan inicijativnog Odbora za formiranje podružnice Nemačkog narodnog saveza u Zrenjaninu Robert Sabo, rekao je da će osnivačka skupština saveza biti održana na jesen kada će pored izbora svih organa svečano biti otvorene prostorije ove organizacije.\n– Prema popisu stanovništva iz 2011. godine, u Zrenjaninu živi nekoliko stotina Nemaca, međutim broj stanovnika je sigurno veći, jer se mnogi od njih izjašnjavaju kao Mađari ili Srbi. Pored besplatnih kurseva i izložbi, glavni motiv za formiranje Nemačkog narodnog saveza u Zrenjaninu jeste ideja da se ozbiljnije poradi na projektima očuvanja istorijskog nasleđa u našem gradu. To ćemo uspeti zahvaljujući budućoj saradnji između grada Zrenjanina i Nemačkog narodnog saveza i apliciranju pri fondovima u Nemačkoj – rekao je na kraju Sabo.\nDanašnjoj konferenciji su prisustvovali i predstavnici lokalne samouprave.


Musa odigrao najbolju partiju u karijeri i odveo Cedevitu do pobjede nad Mornarom - mojusk.ba\nU 9. kolu ABA lige Cedevita je na krilima maestralnog Džanana Muse savladala Mornar rezultatom 99:74.\nReprezentativac Bosne i Hercegovine je odigrao najbolju partiju u karijeri i odveo je zagrebačku ekipu do sigurne pobjede.\nMusa je susret završio sa 35 poena (5/6 za dva, 5/6 za tri, 10/11 slobodna bacanja), 5 skokova, 3 asistencija i 3 ukradene lopte uz valorizaciju 46 za samo 27 minuta na parketu.\nAndrija Stipanović je ubacio 10 poena u redovima Cedevite, dok je na drugoj strani Raley-Ross ubacio 17 poena.\nRanije danas Olimpija je u veoma uzbudljivom meču savladala Partizan u Beogradu rezultatom 78:77, a šut za pobjedu beogradske ekipe je promašio Veličković. Najbolji u redovima pobjednika bio je Špan s 20 poena, dok je na drugoj strani Gavrilović ubacio 17 poena.\nDvije nagrade - 'srpska' i 'bosanska' - u čast jednog pjesnika iz B.Petrovca


NBA - Strana 51\nNBA draft: Fulc prvi pik, biran Bolden i trio iz Mege\nMarkel Fulc prvi je pik NBA drafta za 2017 godinu, i svoju karijeru nastaviće u ekipi Filadelfije. Lonzo Bol kao drugi ide u Lejkerse a Tejtum kao treći u Boston. Džona Bolden iz Crvene zvezde je 36. pik takođe "seventisiksersa", a među šezdest pi...\nGolden Stejt novi šampion NBA lige\nKošarkaši Golden Stejta novi su šampioni NBA lige, pošto su u finalnoj seriji sa 4:1 nadigrali Klivlend.\nGolden Stejt lako do prve pobede u finalu\nKošarkaši Golden Stejt voriorsa savladali su na svom terenu ekipu Klivlend kavalirsa sa 113:91 u prvoj utakmici finala NBA lige.\nKlivlend protiv Golden Stejta za titulu, Džejms u istoriji\nKošarkaši Klivlend Kavalirsa iskoristili su prvu meč loptu i savladali Boston Seltikse sa 135:102 u četvrtoj utakmici finala istočne konferencije. Klivlend je slavio sa ukupnih 4:1 u seriji i plasirao se u NBA finale.\nKlivlend na korak od NBA finala\nKošarkaši Klivlend kavalirsa savladali su kao domaćini ekipu Boston seltiksa sa 112:99 u trećoj utakmici finala istočne konferencije. Klivlend je poveo sa 3:1 u seriji i u narednoj utakmici će imati prvu meč loptu za prolaz u NBA finale.\nVoriorsi na korak od finala NBA lige\nKošarkaši Golden Stejt Voriorsa savladali su i u trećem meču ekipu San Antonija sa 120:108 i tako poveli sa 3:0 u finalnoj seriji Zapadne konferencije.\nJokić kandidat za dve nagrade u NBA ligi\nNikola Jokić kandidat je za igrača koji je najviše napredovao i za najbolju asistenciju u NBA ligi ove sezone.\nGolden Stejt od -25 do pobede nad Sparsima\nKošarkaši Golden Stejta pobedili su San Antonio 113:111 u Ouklendu i poveli sa 1:0 u finalnoj seriji plej-ofa Zapadne konferencije NBA lige.\nKošarkaši San Antonija plasirali su se u finale Zapadne konferencije NBA lige pošto su prošle noći pobedili Hjuston sa 114:75 u šestoj, odlučujućoj utakmici polufinalne serije.\nKlivlend u finalu, Hjuston i Vašington izjednačili\nKošarkaši Klivlenda savladali su na gostovanju Toronto 109:102 i maksimalnim rezultatom 4:0 prošli u finale Istočne konferencije NBA lige\nŠok za Sparse – Parker završio sezonu\nPlejmejker San Antonija Toni Parker teško je povređen na drugoj utakmici polufinala Zapada protiv Hjustona, zbog čega će propustiti ostatak sezone.\nPol Pirs u penziji - Suze 'Istine' uz pozdrav velikana\nPosle 19 godina igranja u NBA ligi Pol Pirs je rešio da okači "patike o klin". To je saopštio još ranije, ali je kraj za "Istinu", kako mu je nadimak, došao u sedmom meču prve runde plej-of serije, koju su njegovi LA Klipersi izgubili od Juta Džez...\nSan Antonio i Toronto u polufinalima NBA lige\nKošarkaši San Antonija i Toronta plasirali su se u noći između četvrtka i petka u polufinala Zapadne, odnosno Istočne konferencije NBA lige. Tim iz Teksasa pobedio je Memfis u gostima sa 103:96 i tako se sa 4:2 u pobedama plasirao u drugu rundu pl...\nI 'Ratnici' završili posao u samo četiri meča\nKošarkaši Golden stejta u prvoj četvrtini postigli 45 poena i sa 4:0 'počistili' Portland plasiravši se u polufinale plej – ofa NBA na 'Zapadu'. Na 'Istoku' Toronto poveo protiv Milvokija, a Atlanta izjednačila u seriji sa Vašingtonom\n'Ratnici' u polufinalu Zapada, pobede Toronta i Atlante\nGolden stejt je na gostovanju deklasirao Portland sa 128:103 i sa 4:0 plasirao se u polufinale Zapadne konferencije NBA lige. U preostalim utakmicama domaćini su iskoristili prednost domaćeg terena i ubedljivo savladali rivale. Atlanta je nadigral...


✔ Postoje li posebne ponude za letove iz Afganistana za Gambiju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Gambiju?\n✔ Ako rezerviram let iz Afganistana za Gambiju, mogu li rezervirati ujedno i smještaj?\n✔ Koje avio-kompanije nude letove iz Afganistana za Gambiju?\nBudite sigurni, da na eSky.ba ponuda letova iz Afganistana za Gambiju uključuje ne samo niskotarifne avio-kompanije, već i one koje su specijalizirane za visoki standard.


Novi aduti vojne industrije na sajmu u Beogradu\nSajam vojne opreme u Beogradu\nVojna industrija Srbije, koja poslednjih godina beleži rast izvoza, predstavila je na Sajmu u Beogradu potencijal i nove adute kupcima od Afrike do Amerike. Iz srpskih fabrika u svet ide sve, od municije do aviona, zbog čega država namensku industriju u budućnosti vidi kao jedan od najvažnijih delova domaće privrede.\nOklopni transporter “Lazar2” i samohodna haubica “nora-B52”, koji se proizvode u novoj fabrici u Velikoj Plani, neki su od eksponata Međunarodnog sajma naoružanja i vojne opreme za koje su na otvaranju predstavnici domaćih i stranih kompanija pokazali najveće interesovanje, dok su značajnu pažnju privukli i školski avion “lasta” i nova izviđačka bespilotna letelica “pegaz” koja tek treba da uđe u serijsku proizvodnju.\nPukovnik Goran Rajić, direktor beogradskog Vojno-tehničkog instituta, koji razvija naoružanje i tehniku, rekao je za RSE da je proizvodnja modernih sistema, kao što je “pegaz”, nova izvozna šansa Srbije.\n“Ovo što sada na sajmu publika ima priliku da vidi je domaća bespilotna letelica srednjeg doleta. Njene osnovne karakteristike su da iz baze može da odleti 100 kilometara i da autonomno može da ostane u vazduhu do 12 sati. Ona je po kvalitetu i performansama apsolutno u ravni sa sličnim letelicama koje se proizvode u svetu. Očekujemo da će u naoružanju naše vojske biti sredinom 2015. godine, ali već sada imamo puno drugih država koje su zainteresovane za ovu letelicu” , naveo je Rajić.\nCena “pegaza” za sada je tajna, ali se pretpostavlja da će biti dosta jeftiniji od onih koje proizvode vojne velesile i koje koštaju i desetine miliona evra. Iako proizvođači i prodavci nerado govore o detaljima i strukturi izvoza, zna se da je najskuplji i najtraženiji savremeni proizvod domaće namenske industrije artiljerijski sistem “nora”, koji se u svetu prodaje za oko milion evra po komadu, dok nešto manje novca donosi trenažni avion “lasta”, koji se izvozi u Irak, vredan oko 700.000 evra.\nOvi proizvodi najvredniji su pojedinačni artikli koji se izvoze iz Srbije i donose značajan profit zbog čega se domaća vojna industrija, koja je do nedavno najviše izvozila municiju, trudi da napravi i proda što savremeniju tehniku.\nAleksandar Vučić, potpredsednik Vlade Srbije, smatra da bi uz takve domete namenska industrija uskoro mogla da postane zamajac srpske privrede.\n“Mi smo u odbrambenoj industriji u stanju da pratimo svetske trendove. Rekao bih da možemo da pokažemo svetu da nismo zaboravili ono u čemu smo nekada bili među najuspešnijima. Naša pamet i naši inženjeri su i dalje tu i mislim da u tom smislu postižemo najbolje i najveće rezultate.”\nNamenska industrija Srbije zapošljava 8.000 ljudi, indirektno još tri puta toliko, a od šest najvećih fabrika pet su proizvođači municije i komponenti. Vojno-tehnički institut razvio je protivoklopni sitem “bumbar”, nova terenska vozila i raketni sistem “alas”, kao i bespilotnu letelicu “vrabac” koji su takođe predstavljeni na sajmu “Partner 2013”.\nNenad Miloradović, pomoćnik generalnog direktora firme Jugoimport SDPR, državne kompanije koja je najveći domaći trgovac oružjem, izjavio je za RSE da raste izvoz na tradicionalna tržišta kao što su Bliski i Srednji istok, jugoistočna Azija, Afrika, Latinska Amerika i Sjedinjene Američke Države.\n“Otprilike je 250 miliona dolara godišnji izvoz srpske odbrambene industrije, u kom Jugoimport ima najveći deo kolača. Teško je reći šta je najveći izvozni hit, šta se najviše traži i kupuje, pošto je potražnja po pitanju asortimana ogromna. Municija je uvek roba koja ide, jer se troši. Izvozimo i sisteme naoružanja i elektronske sisteme za opremanje helikoptera, artiljerijska dalekometna oruđa, borbena oklopna vozila, avione, transportere, lako naoružanje… Od nas kupuju jer smo jednostavniji za saradnju od nekih kapitalnih igrača na svetskom tržištu, brži smo i energičniji, po kvalitetu smo na zadovoljavajućem nivou i za taj nivo tehnologije koji nudimo naši su uslovi vrlo pristupačni”, ističe Miloradović.\nPrvi kontigent borbenih oklopnih vozila tipa M-11 iz fabrike u Velikoj Plani nedavno je u okviru sistema "nora", kao komandno vozilo, prodat u južnu Aziju, potpisano je nekoliko ugovora o izvozu M-11 u verziji patrolnog vozila, dok su prva tri transportera “Lazar2” prodata Pakistanu. Pored municije i streljačkog naoružanja svih kalibara, koje kupuju i mnoge zemlje Evrope, na svetskom tržištu svoje mesto našla je i oprema za vojnike, od uniformi i čizama do pancira i šlemova.\nMile Dragić, jedan od najvećih domaćih proizvođača, rekao je za RSE da dobra roba svuda ima prolaz.\n“Našu opremu slobodno možete da uporedite sa bilo kojom u svetu i videćete da ni po čemu ne zaostaje za onom koju koriste, na primer, specijalne jedinice izraelske ili američke vojske. Isporučivali smo je i međunarodnim jedinicama koje idu u svetska krizna žarišta, kao što su Avganistan ili Irak. Specijalne jedinice koje su u svetskom vrhu po kvalitetu i spremnosti kupuju našu opremu. Izvozili smo u SAD, Japan, Izrael je kupio naše šlemove… To jednostavno pokazuje da imamo proizvode svetskog kvaliteta.”\nSamo “Zastava oružje” iz Kragujevca u SAD godišnje izveze pištolja i pušaka u vrednosti od 40 miliona dolara.\nRade Gromović, direktor ove fabrike koja postoji 160 godina, kaže za RSE da to najbolje govori o potencijalu domaće industrije.\n“Pogledajte ovo što piše na našem sajamskom štandu – 160 godina tradicije. To je ključ. Da biste bili uspešni u nečemu morate da imate iskustvo i dobre i posvećene kadrove. Jednostavno, kupcu je najvažniji kvalitet i koliko ga plaća. To je osnov i merilo svega u ovom poslu, odnos cena-kvalitet.”\nOvogodišnji sajam naoružanja i vojne opreme u Beogradu okupio je 92 proizvodne i trgovinske firme, među kojima je 16 iz inostranstva, iz država koje predstavljaju velesile u odbrambenoj industriji kao što su SAD, Rusija, Francuska, Nemačka i Austrija. Državni zvaničnici na otvaranju sajma najavili su da će u razvoj domaće odbrambene industrije u naredne tri godine, uz državne garancije, biti uloženo 160 miliona evra.


Reciklažom do vožnje: Snažnom podrškom privrede i lokalne zajednice, zaživeo jedinstven projekat za primarnu selekciju otpada - Sekopak\nReciklažom do vožnje: Snažnom podrškom privrede i lokalne zajednice, zaživeo jedinstven projekat za primarnu selekciju otpada\nPostavljanjem pet mašina za prikupljanje staklene ambalaže, PET plastike, limenki i Tetra Pak ambalaže, u Kragujevcu je zvanično započeta realizacija projekta „Reciklažom do vožnje“.\nGrađani koji recikliraju biće nagrađeni sredstvima koja mogu upotrebiti za korišćenje usluga javnog prevoza i mobilne telefonije\n„Grad Kragujevac koji želi status „Zelenog grada“ u potpunosti je svestan značaja efikasnog sistema upravljanja otpadom i važnosti projekata koji se bave pitanjima reciklaže. Gradonačalnik Nikola Dašić i čitav njegov tim žele da promene ekološku sliku grada Kragujevca realizacijom brojnih projekata. U narednom periodu prioritet nam je rešavanje brojnih problema poput kvaliteta vazduha, zaštite prirode i prečišćavanje otpadnih voda.“, izjavio je Stefan Nikezić, član Gradskog veća za unapređenje i zaštitu životne sredine.\nDirektor JKP Šumadija Kragujevac Nemanja Dimitrijević na otvaranju projekta Reciklažom do vožnje\n“Kompanija Globaltel doo, kao jedan od sponzora, prepoznala je pozitivne efekte ovakvog načina sakupljanja i razvrstavanja ambalažnog otpada, pa je žiteljima Kragujevca omogućen i dodatan mobilni internet za povezivanje eKG kartice i Globaltel mobilnog broja. Građani Kragujevca su pokazali veliko interesovanje za ovakvom vrstom odlaganja ambalažnog otpada, pa se nadamo da ćemo ih, postavljanjem još pet ovakvih mašina, dodatno motivisati da na pravilan način vrše primarnu selekciju i razvrstavanje ambalažnog otpada. Takođe, veliku zahvalnost dugujemo i kompanijama Coca-Cola HBC Srbija, Apatinska pivara i Tetra Pak što su prepoznale značaj pilot-projekta i odlučile da ulažu u njegov razvoj“, istakao je direktor JKP Šumadija Kragujevac Nemanja Dimitrijević.\nPodršku projektu za koji veruje da ima potencijal da zaživi i u drugim gradovima Srbije, pružila je i Apatinska pivara.\n“Razvoj sistema sakupljanja ambalažnog otpada je jedan od nacionalnih prioriteta i prioriteta Apatinske pivare. Decenijama unazad iniciramo i realizujemo projekte u cilju smanjenja ambalažnog otpada, poput projekta “Reciklirajte i vi”. Danas je saradnja privatnog i javnog sektora, uz podršku Sekopaka, rezultirala još jednim sjajnim projektom koji na kreativan način animira i edukuje građane Kragujevca da sortiraju otpad i odlažu ga na pravi način. Verujem da je ovo samo početak i da ćemo pored ovih pet, imati veliki broj mašina za odlaganje ambalažnog otpada širom Srbije. Apatinska pivara sa drugim odgovornim kompanijama će biti uvek tu da pokaže primer i podrži projekte poput projekta “Reciklažom do vožnje”. Jer ova vožnja je odgovorna i u pravom smeru!”, kaže Igor Vukašinović, generalni direktor Apatinske pivare.\nKako bismo dostigli standarde EU u domenu zaštite životne sredine, predstoji još puno posla. Kompanija Tetra Pak ipak veruje da zajedničkim radom i dobrim inicijativama, možemo pružiti pozitivan primer i motivisati druge na akciju.\n„Održiva budućnost jedan je od stubova strategije kompanije Tetra Pak. Unapređenje reciklaže ambalažnog otpada sastavni je deo ovog našeg opredeljenja, i u tom smislu veoma smo aktivni u zajednicama u kojima smo prisutni, kroz promociju i konstantna unapređenja odgovornog ponašanja proizvođača, potrošača i zajednica. Veliko nam je zadovoljstvo što, zajedno sa partnerima iz industrije i Sekopakom, vodećim operaterom za prikupljanje otpada u Srbiji, ovoga puta imamo priliku da dodatno podržimo građane Kragujevca na putu očuvanja životne sredine i dostizanja statusa Zelenog grada u budućnosti. Verujemo da na taj način naše obećanje, da ’Štitimo što je dobro’, zajedno kroz postojeća partnerstva koja su ključ zajedničkog uspeha, dodatno doprinosi kvalitetu života na lokalnom nivou,“ izjavio je ovim povodom Dragan Rajković, regionalni direktor za održivi razvoj za Evropu i centralnu Aziju kompanije Tetra Pak.\nPrethodni post300 kontejnera za reciklažu stakla uskoro na ulicama Niša\nSledeći post 300 kontejnera za reciklažu stakla uskoro na ulicama Niša


Odličan u lečenju plućnih oboljenja\nŠtiti jetru i mozak od oštećenja koja nastaju pod uticajem zagađivača\nSmanjuje nivo holesterola i homocisteina\nIgra značajnu ulogu u aktivnosti i stvaranju belih krvnih zrnaca\nBlagotvorno deluje na respiratorni trakt\nN-Acetyl Cysteine količina\nŠifra proizvoda: 2519 Kategorije: Amino kiseline, Imunitet i antioksidansi, Jetra, detoksikacija i čišćenje, Swanson\nKoja je uloga NAC-a?\npomaže izgradnju mišićne mase i povećava snagu i izdržljivost\nNAC, kao i cistein, pruža zaštitu od toksičnog dejstva nekih lekova i hemikalija (acetaminofeni, ugljentetrahloridi, citostatici). Time štiti jetru i mozak od oštećenja koja nastaju pod uticajem zagađivača, kao što su: alkohol, dim cigarete, ugljenmonoksid, aerozagađenje. N-acetil cistein pomaže organizmu da metaboliše masti i učestvuje u izgradnji muskulature.\nGlutation, u čijoj sintezi učestvuje NAC, neophodan je za zdravu i normalnu funkciju imunološkog sistema. Uzroci opadanja njegovog nivoa su različiti, od spoljnih, u obliku loše ishrane i konzumiranja štetnih materija, do unutrašnjih, kao što je stres, koji obuhvata i redovno bavljenje sportom, kako profesionalno, tako i rekreativno. Premor i fizički napor često prate nazebi i infekcije respiratornih organa, usled pada imuniteta. NAC igra značajnu ulogu u aktivnosti i stvaranju belih krvnih zrnaca, koja su zadužena za imunološki odgovor organizma. Sportski nutricionisti često preporučuju NAC u periodima intenzivnog treniranja i pojačanog stresa pred takmičenja da ne bi oslabio imunitet. Takođe pomaže izgradnju mišićne mase i povećava snagu i izdržljivost.\nNAC naročito blagotvorno deluje na respiratorni trakt, pa se može preporučiti kao dodatak terapijama emfizema, sinuzitisa, upala uha, virusnih infekcija, hroničnog bronhitisa i hroničnih plućnih bolesti uopšte. NAC eliminiše sluz iz respiratornih organa. Ovo je veoma značajno kod bronhitisa, jer se na taj način redukuje kašalj. Pušači, koji najčešće pate od hroničnog bronhitisa, mogu da imaju mnoge koristi od N-acetil cisteina, jer pored smanjenja sluzi i kašlja, smanjuje i koncentraciju bakterija u plućima. Jedno od bitnih svojstava N-acetil cisteina je i smanjenje nivoa holesterola i homocisteina, aminokiseline koja može biti krivac za nastanak srčanih oboljenja, moždanog udara, pa čak i raka.\nNAC treba da se uzima sa vitaminom C ili nekim od antioksidanata.\nNAC se koristi kod transplatacija bubrega i jetre, jer pomaže tim organima da preuzmu funkcije odstranjenog ili transplatovanog organa.\nDuže uzimanje NAC-a izaziva gubitak cinka, pa ga treba dodavati ishrani.\n8,5 kJ/ 2 kcal\nN-acetil-L-cistein\t 500 mg\nBudite prvi koji će napisati recenziju za „N-Acetyl Cysteine“ Odustani od odgovora


Šta Srbiji donosi predsedavanje OEBS-om / Srbija / zone / home page - Osservatorio Balcani e Caucaso Transeuropa\nŠta Srbiji donosi predsedavanje OEBS-om\nSrbija: Vučićev zaokret ka Briselu 20.06.2014.\nSrbija, Premijer sam protiv svih 20.01.2015.\nOSCE (foto Immanuel Giel )\nSve je povezano – i Ukrajina, i Kosovo, i predsedavanje OEBS-om i odnosi na srpskoj političkoj sceni. Nova predsedavajuća OEBS-a treba da se usprotivi mešanju Rusije u unutrašnje stvari Ukrajine, Rusija podržava onaj deo političke scene i javnosti koji traži čvršći stav oko Kosova i za uzvrat očekuje snažniju podršku za svoje ciljeve u Ukrajini, a Brisel je definisao poziciju i očekuje da je Srbija sledi\n09.01.2015. - Dragan Janjić Beograd\nSrbija je preuzela predsedavanje OEBS-om u trenutku kada je njena međunarodna pozicija veoma ranjiva, što može da joj oteža obavljanje te međunarodne funkcije. Ukrajinska kriza, sasvim izvesno jedan od glavnih problema kojima će se OEBS baviti još čitav niz godina, antagonizuje odnose između Brisela i Vašingtona sa jedne i Moskve sa druge strane. Cilj Srbije je da pokuša da se nametne kao posrednik u rešavanju te krize i tako poveća međunarodni ugled, ali su izgledi za dostizanje tog cilja veoma mali.\nSrbija je sa Švajcarskom istakla kandidaturu za zajedničko, dvogodišnje predsedavanje OEBS-u na ministarskom sastanku te organizacije u decembru 2011. godine u Viljnusu u Litvaniji. Tada su na vlasti bili koalicija predvođena Demokratskom strankom (DS) i predsednik Srbije Boris Tadić. Oni su procenili da predsedavanje OEBS-u može doneti Srbiji zavidnu međunarodnu afirmaciju i uticaj na neke tokove na međunarodnoj sceni za koje je zainteresovana.\nSrbiji je u "dvojnom", sukcesivnom, predsedavanju sa Švajcarskom uskraćen značajniji upliv na situaciju u regionu zapadnog Balkana, za šta je Beograd svakako bio zainteresovan. Dogovoreno je da se pitanjima zapadnog Balkana, tokom zajedničkog predsedavanja bavi dominantno Švajcarska. U momentu kada su Srbija i Švajcarska dobile predsedavanje (februara 2012. godine) nije bilo nagoveštaja o izbijanju krize u Ukrajini, koja poslednjih godinu dana potresa međunarodne odnose.\nIspostavilo se, međutim, da je OEBS, iako godinama suočen sa problemima u sopstvenom funkcionisanju, možda jedini međunarodni mehanizam koji je pokazao kakvu-takvu delotvornost u ukrajinskoj krizi. Tako se Srbija našla na čelu organizacije od koje se mnogo očekuje kada je reč o smirivanju krize u Ukrajini. U nezvaničnim razgovorima srpski funkcioneri kažu da takva očekivanja deluju pomalo "zastrašujuće" po Srbiju i njenu diplomatiju.\nSrbija, objektivno gledano, nije i ne može biti važan akter velike političke igre koja se vodi oko Ukrajine. To što se zvanično deklariše kao zemlja koja želi podjednako dobre odnose i sa Istokom i sa Zapadom lepo zvuči, ali u praksi ne znači mnogo jer su odnosi na geopolitičkoj karti ovog dela sveta dramatično promenjeni i zahtevaju promenu pristupa i na srpskoj strani. Beograd, takođe, mora da ima u vidu činjenicu da geopolitički značaj Srbije ni iz daleka nije važan na način na koji je to bio u minulih stotinjak godina.\nSrbija želi da postane članica Evropske unije (EU), pa se od nje očekuje da, pored striktnog držanja principa OEBS-a, na mestu predsedavajućeg ima u vidu i spoljnu politiku Brisela. Predsedavanje OEBS-om Brisel će verovato posmatrati i kao priliku da Srbija potvrdi svoju vernost evropskoj ideji i podrži stav o neprihvatljivosti nasilnog menjanja granica. U takvim okolnostima Beograd verovatno neće moći da u odnosu na Rusiju i njene akcije u Ukrajini bude fleksibilniji nego do sada.\nNasuprot EU, Rusija očekuje da njen jedini potencijalni politički saveznik zapadno od Ukrajine pokaže razumevanje i za invaziju Krima i za zahteve koje ističu pobunjenici na ukrajinskom istoku. Potrebna je ogromna politička i diplomatska veština da se u takvim okolnostima iz poredsedavanja OEBS-om izvuče neka bitnija politička korist. Srbija će svakako moći da nudi dobre posredničke usluge, pažljivo nastojeći da ne „iznervira“ nikog od ključnih aktera krize, ali se to ne može smatrati naročitim uspehom.\nKada se sve sabere, jednogodišnji period predsedavanja OEBS-om u praksi bi mogao da bude period odlučujućeg testa za Srbiju koja ulazak u EU zvanično tretira kao svoj prvorazredni spoljnopolitički cilj. Beograd može da ga iskoristi kako bi se definitivno opredelio između Moskve sa jedne i Brisela i Vašingtona sa druge strane, a može i da nastavi sa pokušajima da levitira između te dve strane, sa ciljem da nekako „prepliva“ mandat predsedavajućeg i odgodi izjašnjavanje.\nOdgovora na pitanje da li je Srbija definitivno spremna da predsedavanje OEBS-om iskoristi kako bi učvrstila i jasno definisala svoju međunarodnu poziciju unutar novog odnosa snaga koji se upravo uspostavlja za sada ne postoji. Jer, antagonizmi i nesuglasice oko ključnih pitanja koja određuju međunarodnu poziciju zemlje, uključujući i Kosovo, nisu rešeni ni unutar vladajuće stranke, a o istinskom i iskrenom konsenzusu svih političkih partija se ne može ni govoriti.\nSrpski narod će rađe da bude siromašan nego što će da izgubi Kosovo, izjavio je uoči Nove godine predsednik Srbije Tomislav Nikolić. Nikolić je osnivač vladajuće Srpske napredne stranke (SNS), na čijem je čelu sada premijer Aleksandar Vučić. Izjava o kojoj je reč jedna je u nizu u proteklih mesec dana kojom je Vučić, koji insistira na evropskoj agendi, doveden u neprijatan položaj. Takav nastup Nikolića odgovara Moskvi koja podržava stav da je Kosovo deo Srbije i na taj način nastoji da zadrži uticaj na srpsku politiku i javno mnjenje.\nNikolić je, inače, u više navrata stavio do znanja da Brisel, kao uslov ulaska Srbije u EU, nezvanično traži i priznavanje kosovske nezavisnosti. Time tera Vučića da se definitivno izjasni da li je za Kosovo ili za EU, što se premijer ne usuđuje da javno saopšti, strahujući od gubitka podrške među nacionalistički orijentisanim biračima. Na ovaj način Nikolić, koji se oseća marginalizovanim od strane Vučića, nastoji da ojača svoju poziciju na srpskoj političkoj sceni. Stavom o borbi za Kosovo po cenu siromaštva on pokušava da privuče deo nacionalista koji su sada uz Vučića.\nSve je, dakle, povezano – i Ukrajina, i Kosovo, i predsedavanje OEBS-om i odnosi na srpskoj političkoj sceni. Nova predsedavajuća OEBS-a treba da se usprotivi mešanju Rusije u unutrašnje stvari Ukrajine, Rusija podržava onaj deo političke scene i javnosti koji traži čvršći stav oko Kosova i za uzvrat očekuje snažniju podršku za svoje ciljeve u Ukrajini, Vučić za sada ne uspeva da „samelje“ antagonizme na srpskoj političkoj sceni, a Brisel je definisao poziciju i očekuje da je Srbija sledi.\nMalo teže razumljivo velikom broju evropskih zemalja, ali na Balkanu deluje sasvim normalno, možda čak i prilično jednostavno. Za Vučića je neka vrsta političke klopke iz koje može da se izvuče samo tako što bi se izdigao iznad „jednostavnosti na balkanski način“ i pragmatično sagledao problem sa kojim se suočava. Ali, politički pragmatizam u Srbiji obavezno je skopčan sa povećanom opasnošću od gubitka vlasti, pa je veliko pitanje kako će se stvari dalje razvijati.


KONFERENCIJA „IZVEŠTAVANJE ZA ODRŽIVOST“ - Stakleno Zvono e-TV magazin\nU okviru Agencije za životnu sredinu Republike Srbije, održana je danas u Beogradu konferencija „Izveštavanje za održivost“ kojom je zvanično predstavljen projekat „Uspostavljanje Centra za upravljanje životnom sredinom u Srbiji“. Osnovni cilj projekta je uspostavljanje Centra za efikasno praćenje emisija i izveštavanje u okviru Agencije za životnu sredinu, kao i povezivanje komercijalnog sektora, organa nadležnih za zaštitu životne sredine i relevantnih institucija Evropske Unije.\nOkupljene visoke zvanice iz zemlje i inostranstva na Konferenciji je pozdravio Oliver Dulić, Ministar životne sredine, rudarstva i prostornog planiranja Republike Srbije kao i Njegova ekselencija gospodin Nils Ragnar Kamsvag (Nils Ragnar Kamsvåg) Ambasador Kraljevine Norveške u Srbiji.\nKraljevina Norveška je naime prepoznala značaj formiranja Centra za upravljanje životnom sredinom i obezbedila potrebna sredstva za ovaj projekt. Sve to u cilju podrške procesima reformi usmerenih ka jačanju saradnje Srbije sa Evropskom unijom i njenu integraciju u Uniju, izgradnji i reformi institucija uključujući unapređenje administrativnih kapaciteta na osnovu Memoranduma o razumevanju između Vlade Republike Srbije i Ministarstva spoljnih poslova Norveške.\nKonferenciji su prisustvovali predstavnici najvećih srpskih industrijskih preduzeća, predstavnici nadležnih organa na svim nivoima, obrazovnih institucija iz oblasti životne sredine kao i zainteresovane javnosti. Na konferenciji je predstavljen i ključni funkcionalni element centra – Sistem za vođenje evidencije i izveštavanje u oblasti životne sredine „TEAMS“.\nOvim projektom Ministarstvo i Agencija za životnu sredinu izlaze u susret potrebama naših preduzeća da efikasno i na ekonomski prihvatljiv način ispune svoje potrebe i obaveze u pogledu izveštavanja, kao i one buduće, koje proističu iz procesa harmonizacije naših propisa sa zakonodavstvom i standardima EU u oblasti životne sredine i održivog razvoja.\nRazvojem sistema organizacione infrastrukture Centra za upravljanje životnom sredinom (EMC) i softverske podrške koje imaju ugrađene modele praćenja emisija za nacionalno izveštavanje IPPC operatera kao deo EIONET mreže za izveštavanje prema EU, jačaju se kapaciteti Agencije za zaštitu životne sredine Republike Srbije (SEPA), privrede i javno-komunalnih preduzeća. Predviđeno trajanje projekta je 30 meseci.\nTags: Agencija za zaštitu životne sredineAmbasadaBeogradeko vestiEvropska unijakonferencijamemorandumMinistar Oliver DulicMinistarstvo životne sredineNorveškaOdrživi razvojProjekatrudarstva i prostornog planiranja\nNext story Upravljanje otpadom od elektronskih i električnih proizvoda\nPrevious story „BRINI O OKOLINI” čisti Frušku Goru!


Selaković kolegu iz Bocvane upoznao o brutalnim akcijama Prištine na severu KiM | Ministarstvo spoljnih poslova\nSelaković kolegu iz Bocvane upoznao o brutalnim akcijama Prištine na severu KiM\nMinistar spoljnih poslova Nikola Selaković sastao se danas sa ministrom inostranih poslova Bocvane Lemogangom Kvapeom.\nZahvalivši ministru Kvapeu na dolasku u Beograd i učešću na sastanku na visokom nivou posvećenom obeležavanju 60 godina od prve konferencije Pokreta nesvrstanih zemalja, Selaković je ocenio da su odnosi Srbije i Bocvane tradicionalno dobri, ali i da je potrebno obnoviti politički dijalog i posete na visokom i najvišem nivou.\nSelaković je u razgovoru sa ministrom Kvapeom naglasio da je potrebno unaprediti i ekonomsku saradnju.\nSelaković je sagovornika upoznao sa programom „Svet u Srbiji“ za stipendiranje inostranih studenata, izrazivši očekivanje da će se u bliskoj budućnosti u Beogradu školovati i veći broj mladih iz Bocvane.\nŠef srpske diplomatije zahvalio je Bocvani na principijelnoj poziciji po pitanju Kosova i Metohije i kontinuiranoj podršci koju pruža Srbiji u međunarodnim organizacijama. Selaković je informisao šefa diplomatije Bocvane o današnjim brutalnim jednostranim akcijama Prištine na severu KiM.


SEEbiz.eu / SI / Trgovina na malo u Srbiji na najvišem nivou u skoro tri godine\ntrgovina na malo maloprodaja Erste\nDatum objave: 04.04.2019. - 12:01:49\nANALIZA - Dobri rezultati u prometu u maloprodaji u Srbiji nastavljeni su porastom od 10,8 odsto međugodišnje u februaru, čime su premašena očekivanja analitičara Erstea od 4,9 procenata međugodišnje.\nRast maloprodaje u februaru bio je najbrži u poslednje gotovo tri godine, ukazujući na potencijalno jak uticaj lične potrošnje u predstojećoj objavi BDP-a za prvi kvartal. Visoki iznosi stope cifre koji se odnose na trgovinu rezultat su realnog rasta zarada (od oko pet odsto) i pozitivnih kretanja na tržištu rada, pošto se stopa zaposlenosti približila nivou od 60 procenata.\nPad aktivnih kamatnih stopa takođe je stimulisao rast kredita, koji je kod domaćinstava dostigao 12 procenata međugodišnje na kraju prošle godine, sa naročito jakim rastom gotovinskih kredita (18 odsto međugodišnje u decembru). Za naredni period očekujemo nastavak pozitivnih trendova u maloprodaji tokom cele godine, podržanih znatnim porastom zaposlenosti i stabilnim rastom raspoloživog dohotka.\nNa nešto duže staze, predsednica Vlade Srbije Ana Brnabić nedavno je sugerisala da bi Vlada mogla da ponovo podigne plate u javnom sektoru na kraju godine ukoliko rast BDP-a bude iznosio najmanje 3,5 odsto. Što se tiče industrijske proizvodnje, ona je u februaru zabeležila rast od 2,4 procenta međugodišnje, suprotno od naših očekivanja da će se još jedan mesec zadržati u negativnoj zoni. Posmatrano po sektorima, sektor rudarstva i sektor energetike dali su negativan doprinos padom od 1,4 i 1,3 odsto međugodišnje, respektivno, dok je važan prerađivački sektor zabeležio iznenađujući porast od 3,8 procenata međugodišnje, zahvaljujući snažnom porastu proizvodnje ostale opreme za transport.\nZa naredni period ostajemo oprezni po pitanju ovogodišnjeg obima industrijske proizvodnje Srbije, zbog kosovskih taksi na uvoz, niže proizvodnje kompanije FCA (FIAT Chrysler Automobiles) i nižih projekcija rasta na ključnim izvoznim tržištima. Nije ostvareno puno napretka po pitanju kosovskih taksi i one će se verovatno negativno odraziti na konkretne podatke, kratkoročno gledano.


Fabrici: Budžet za 2019. usvojen bez prostora za učešće opozicije - European Western Balkans\nAutor EWB 09. 12. 2018.\nBEOGRAD – Šef delegacije EU u Srbiji Sem Fabrici napisao je juče na Tviteru da proces usvajanja Zakona o budžetu za 2019. ne predstavlja poboljšanje u odnosu na prethodnu godinu.\n“U izveštaju Evropske komisije za 2018: Potrebno poboljšati inkluzivnost, kvalitet izrade zakona i efikasan nadzor nad izvršnom vlašću i unaprediti međustranački dijalog. Budžet za 2019, usvojen u limitiranoj debati i bez prostora za učešće opozicije, ne deluje kao poboljšanje”, napisao je Fabrici.\nPodsetimo, 2018. godine poslanici vladajuće koalicije podneli su 400 amandmana na prvih nekoliko članova Zakona o budžetu, i potrošili svih 10 sati predviđenih za raspravu obrazlažući ih, da bi zatim povukli više od dve trećine preostalih amandmana, ne dozvolivši nijednom poslaniku opozicije da se obrati.\nKako na svom sajtu navodi Otvoreni parlament, poslanici vladajuće većine su zloupotrebom parlamentarnih procedura još jednom onemogućili debatu o budžetskim planovima za sledeću godinu.\n“Spajanjem rasprave o 62 tačke dnevnog reda poslanicima je umesto 5 sati diskusije u načelu po svakoj tački dnevnog reda, zapravo ostavljeno po 5 minuta. Dodatno, podnošenjem 550 amandmana na dva zakona koja su prethodila Zakonu o budžetu, vreme za raspravu u pojednostima je u potpunosti potrošeno, čime se potvrdila namera vlasti da suštinski ukine raspravu o budžetu Republike Srbije”, naveo je Otvoreni parlament.\nOva organizacija je takođe navela da poslanicima ponovo nije ostalo dovoljno vremena za pripremu, pošto je Vlada dostavila predlog Zakona o budžetu Narodnoj skupštini sa 23 dana zakašnjenja, a on je već sutradan uvršten na dnevni red sednice.\nOtvoreni parlamentSem FabriciZakon o budžetu 2019


Vrste ljudi koje srećeš kada ti je potrebno isceljenje - WANNABE MAGAZINE\nVrste ljudi koje srećeš kada ti je potrebno isceljenje\nŽivot je avantura vredna svakog napora, koja zaokuplja tvoju pažnju, nosi te i zanosi – i sve je dobro, čak i ono što nije – kad si stabilna i svoja. Lako ti je da održavaš dobre odnose sa ljudima, prijatelji te vole i uvek si dobrodošla i lako izlaziš na kraj sa onima koji ti nisu simpatični – sve je lako. Ali kad te tuga preplavi i potoneš na dno, kad nemaš šta da razmenjuješ sa drugima i kad ne možeš da učestvuješ ni u kakvoj avanturi, jer si u agoniji, onda više ništa nije lako. A ljudi te ne ostavljaju na miru. Neki žele da pomognu, neki smatraju da te treba pogurati, neki se prosto hrane patnjom, a neki ne razumeju patnju. Osećaš kao da ti nije dozvoljeno da patiš i da svi oko tebe negoduju. Ovo su neke najupečatljivije vrste ljudi koje ćeš u najgorim trenucima sresti, odnosno, prepoznati u svom okruženju i među svojim prijateljima.\nOvo i nije najgora vrsta ljudi koju ćeš sresti kad pokušavaš da se isceliš – popravljač želi da pomogne, da sve u tebi postavi na mesto, izbaci iz tebe tugu i postavi te na noge. I zato je naporan – on obezvređuje tvoja osećanja, gura te i vuče i tvrdi da ti to možeš, ne poštujući tvoju tugu. Ne pušta te da se isceliš sopstvenim tempom i ljuti se što ga ne slušaš, a hteo bi i da pokupi zasluge za popravljanje. Popravljač tvrdi da je sve lako i ne priznaje da je isceljenje teško, sporo i mučno.\nOn razmišlja logično – veliki gubitak, velika patnja, mali gubitk, manje osećanja. Računa i procenjuje nivo tvog gubitka i nastoji da ga umanji – ako ti niko nije umro, nego je samo ljubavna patnja u pitanju, to su trice i kučine. On zaista veruje u svoju logiku i uopšte ne primećuje da te uopšte ne razume. Navodiće ti primere ljudi koji su prošli kroz mnogo gore situacije i mnogo su se bolje držali, i uopšte, pored osobe koja pokušava da te uteši na ovakav način, osećaćeš se razmaženo i stidećeš se zbog svojih osećanja. Umanjivač problema zaista želi da ti bude bolje, ali slično kao i popravljač, prilično je agresivan u svojim metodama i ne pokazuje empatiju i poštovanje.\nOva osoba želi da dođeš k sebi, da bi opet mogla da se druži sa tobom onako kako joj prija. Ona će pokušavati da te oraspoloži, vući će te na zabave i terati da se uključiš, da skreneš sebi pažnju i da budeš opet ono zabavno društvo koje joj je potrebno, a ne ta smorena, malodušna i mlitava osoba kakva si postala.


informatika › Page 10 › Made-in-Germany.rs\nOd MiG na 24/01/2020 / AKTUELNO / Ostavite komentar\nNajveća nemačka aviokompanija Lufthansa potpisala je sporazum o strateškom partnerstvu sa kompanijom Google Cloud, što će nemačkom avioprevozniku omogućiti bolje praćenje poremećaja letova i pružiti mu bolji uvid u probleme na avionskim linijama. Rezultat ove saradnje biće izgradnja nove platforme koja će kombinovati podatke o održavanju i\nMinistar unutrašnjih poslova Nemačke Horst Zehofer je izjavio da njegova zemlja još uvek ne može da instalira 5G mobilnu mrežu bez kineske kompanije Huavei (Huawei), a upravo je to problem koji već duže vreme stvara napetost između SAD i njihovih saveznika. Naime, Sjedinjene američke države već duže\nOd MiG na 19/01/2020 / AKTUELNO / Ostavite komentar\nPrvi nemački automobil odštampan 3D-štampačem dobio je ime “Loki” (LOCI), ima samo jedno sedište i otvorenu karoseriju, ali još uvek nema motor i trenutno je više skulptura nego funkcionalno vozilo. Kako je navela berlinska “startap” firma BigRep, Loki je prvi automobil koji je kompletno proizveden iz 3D-štampača,\nNemačka tehnološka kompanija Boš uspela je da napravi automobilsko prednje staklo koje štiti oči vozača od sunčevih zraka, a u isto vreme ne smanjuje vidljivost tokom vožnje. U kompaniji najavljuju da će “virtuelni vizir” javnosti biti predstavljen na predstojećem Međunarodnom sajmu elektronike CES u Las Vegasu. U\nOd danas su cene rominga u zemljama Zapadnog Balkana snižene od 9 do 35 posto, u skladu sa primenom druge faze regionalnog sporazuma o romingu. Međutim, cene rominga u Crnoj Gori i Bosni i Hercegovini za sada će ostati iste. Kako je navela državna sekretarka u Ministarstvu\nOd MiG na 27/12/2019 / AKTUELNO / Ostavite komentar\nNemačka na proleće 2020. godine zvanično uvodi specijalnu esports vizu, koja će svim esportistima van Evrope omogućiti olakšanu proceduru za dobijanje stalnog prebivališta, u skladu sa uslovima njihovih ugovora. Naime, u nemačkom gradu Kelnu je sedište kompanije ESL, jedne od najvećih esports kompanija u svetu, a ovaj\nOd MiG na 21/12/2019 / AKTUELNO / Ostavite komentar\nNemačka firma za proizvodnju štampanih elektronskih ploča “A 2000” iz grada Frizenhajma kupila je u Svilajncu hektar zemljišta u Novoj industrijskoj zoni, na kojem će graditi fabriku površine 1.000 kvadratnih metara. Fabrika bi trebalo da počne sa proizvodnjom u julu iduće godine i u njoj će biti\nOd MiG na 07/12/2019 / AKTUELNO / Ostavite komentar\nSkupština Srbije je usvojila izmene i dopune Zakona o porezu na dohodak građana, koje preciziraju status paušalca i kojima se primena testa samostalnosti, koji treba da definiše status preduzetnika u odnosu na poslodavca, pomera sa 1. januara na 1. mart naredne godine. Međutim, iz Digitalne zajednice, organizacije\nOd MiG na 02/12/2019 / AKTUELNO / Ostavite komentar\nOd 1. januara u Nemačkoj stupa na snagu novi zakon koji će bankama omogućiti da prodaju i čuvaju kriptovalute, što je značajna odluka po pitanju regulacije u ovoj oblasti, koja će najverovatnije imati dalekosežni međunarodni uticaj. Kriptovalute će prema novom zakonu moći da se kupuju i čuvaju\nAsocijacija industrije video igara Srbije (SGA) napravila je prvi zvanični izveštaj o gejming industriji u našoj zemlji, u kojem se procenjuje da se ukupan prihod u ovoj oblasti u 2018. godini kretao između 50 i 100 miliona eura. Gejming industrija svuda u svetu raste velikom brzinom, meri\nStr. 10 od 27« Prva<910111220>Poslednja »


U američkom Kongresu jača interes za Srbiju - 03.11.2018, Sputnik Srbija\nPredsednik Srbije Aleksandar Vučić razgovarao je sa američki kongresmenom Tedom Poom, koji je rekao da u Kongresu SAD jača interes za Srbiju, jer je sve više... 03.11.2018, Sputnik Srbija\n© Tanjug / Sava RadovanovićPredsednik Srbije Aleksandar Vučić sastao se sa kongresmenom Tedom Poom, kopredsedavajućim Srpskog kokusa u Kongresu SAD\nPredsednik Srbije Aleksandar Vučić razgovarao je sa američki kongresmenom Tedom Poom, koji je rekao da u Kongresu SAD jača interes za Srbiju, jer je sve više ljudi vidi kao zemlju-partnera.\nPo je istakao da će i predstojeće obeležavanje stogodišnjice završetka Prvog svetskog rata biti prilika da se u Americi pokaže poštovanje za istorijsko savezništvo sa Srbijom, saopštila je Služba za saradnju sa medijima predsednika.\nAmerički kongresmen tražio da predsedava srpskom kokusu\nPo, koji je i kopredsedavajući Srpskog kokusa u Kongresu, takođe je rekao da je lično preneo Vučićev poziv predsedniku SAD Donaldu Trampu da poseti Srbiju i da će to ponovo učiniti.\nPredsednik Vučić je zahvalio kongresmenu Pou na njegovom dugogodišnjem angažmanu u radu Srpskog kokusa, koji je pomogao jačanju bilateralnih odnosa Srbije i SAD, kao i boljem razumevanju stavova i politike Srbije u američkoj administraciji.\nOn je posebno istakao pismo koje je kongresmen Po, sa sedmoricom kolega iz Kongresa, pre četiri dana uputio državnom sekretaru Majku Pompeu, kao primer ozbiljnog pristupa situaciji na Zapadnom Balkanu koji je od pomoći za sve u regionu.\nVučić je istakao da je kongresmen Po, svojim posvećenim radom i stalnim podsećanjem na istorijsko savezništvo dveju zemalja, doprineo i većem ugledu Srbije u SAD.\nVučić je takođe zahvalio na podršci SAD evropskom putu Srbije i rekao da postoje velike mogućnosti za unapređenje saradnje dveju zemalja, konstatujući da se povećava broj američkih investicija na srpskom tržištu, i istakao da se saradnja proširuje i na oblast infrastrukture.\nU saopštenju se dodaje da su oni razmotrili i situaciju na Zapadnom Balkanu, pri čemu je Vučić objasnio potrebu postizanja kompromisnog rešenja za pitanje Kosova, kroz dijalog Beograda i Prištine, kao uslova za mir i stabilnost u regionu i njegov napredak.\nOn je izrazio zadovoljstvo što aktuelna američka administracija ostaje otvorena i spremna da razmotri sve predloge, kako bi se iskoristila postojeća prilika za postizanje kompromisa, dok je kongresmen Po podržao stav da Beogradu i Prištini treba pružiti prostor i vreme da postignu međusobni dogovor, stoji u saopštenju iz kabineta predsednika Srbije.\nTokom boravka u Beogradu, kongresmen Po se sastao i s premijerkom Anom Brnabić i ministrom unutrašnjih poslova Nebojšom Stefanovićem.


Najbolji street style momenti sa Nedelje mode u Milanu - WANNABE MAGAZINE\nNajbolji street style momenti sa Nedelje mode u Milanu\nModna street style ispiracija nastavlja se i ovom Nedeljom mode. Za razliku od one u Londonu, gde je vladao edgy look, street style u Milanu bio je potpuno drugačiji, ekcentričan i luckast. Posetioci Nedelje mode, u jednu od modnih prestonica doneli su totalni throwback vibe, odnosno vibracije prošlog veka, posebno kada je reč o stilizovanju kose.\nPored šik frizura, vladali su dramatični karmini u nijansama boronice i različitih braon tonova, a izuzetnu pažnju je privukao manikir mnogih fashion devojaka. Printovi, svetle boje i zanimljive siluete bili su glavni vesnici Fashion Week-a, a puno tirkizne i roze boje, bujnih naramenica, raznovrsnih kapa i “zaboravljenih” kravata prošetalo je u osvežavajućim kreacijama. Boja je igrala ogromnu ulogu u milanskom steet style-u zajedno sa raznovrsnim printovima. Sa ovom prolećnom odećom i temperaturama daleko višim nego u Londonu ili Njujorku, neizbežne su bili sandale mnogih vodećih brendova, među kojima su svakako bile Prada i Bottega Veneta.\nOd atraktivnih sandala i XL sunčanih naočara do efektnog nakita, street style sa ulica Milana daće ti fantastične ideje kako da transformišeš svoj garderober u italijanskom maniru.\nOdela su i ove sezone bila neizbežan modni pogodak. Uparena sa istovetnim prslukom, kravatom i statement torbom sa animal printom – garantuju modni doživljaj.\nMilan Fashion Week pripremio nas je za proleće uspešno – prolećne boje, sandale, opušten jeans i zabava prilikom kombinovanja odevnih komada upravo su razlog zbog kojeg toliko vodimo italijansku Nedelju mode.


Marko Petrović: Fudbal je više od igre - Ozon Media\nMarko Petrović iz Salaša Noćajskog fudbal je počeo da trenira sa svojih pet godina. Sada ovaj sedamnaestogodišnjak kaže da ne može da zamisli svoj život bez njega, da to za njega nije samo sport već način življenja.\nPrva škola fudbala u kojoj je Marko zaigrao je „Sirmium“ iz Sremske Mitrovice, u toj školi je trenirao pet godina, da bi zatim prešao u školu fudbala „Altina“ u Zemunu. Nešto više od dve godine se zadržao tamo, pa nastavio da igra u Fudbalskom klubu „Brodarac“ u kojem je i sada, već skoro tri godine.\nFudbal je njegova prava ljubav, jedini sport koji je trenirao i u kojem vidi sebe.\n„Cela moja porodica je u fudbalu, svi obožavaju taj sport, od malih nogu sam se družio sa loptom, počelo je sve spontano, ali već odavno je igranje fudbala za mene postalo jedna od najvažnijih stvari u životu, ušao je u moju krv“, počinje mladi Marko.\nUticaj na njega u velikoj meri imali su otac Zoran i stric koji su veliki ljubitelji fudbala i koji su ga, kako kaže, naučili da voli tu igru u pravom smislu te reči.\n„Na početku za mene je sve to bila igra, nisam fudbal shvatao suviše ozbiljno, nije bila to što bi se reklo „ljubav na prvi pogled“, ali igrao sam se i ta igra prerasla je u mnogo više, sada ne mogu da zamislim sebe bez lopte i fudbalskog terena, fudbal je definitivno moja ljubav“, priča Marko.\nOn, vatreni navijač „Crvene zvezde“ kao i njegov tata, igra na poziciji desnog krila, ali spreman je da ukoliko je to potrebno igra i na nekim drugim pozicijama.\nFudbal ga je relativno rano odvojio od porodice, pa tako već neko vreme živi u Beogradu, gde je upisao i srednju školu.\n„Baviti se bilo kojim sportom automatski znači i odreći se mnogih stvari, naravno ne mislim na rekreativn, nego na profesionalno bavljenje sportom. Bilo da je to fudbal, košarka, neka borilačka veština, veslanje i slično, sport traži odricanje, disciplinu, konstantni rad, upornost. Ja sam se prvenstveno zbog fudbala preselio u Beograd, a ne zbog škole, nju sam samo lepo uklopio u čitavu priču. U Mitrovici mislim da se dobro radi sa decom, sa mlađim kategorijama, ali ako želiš da naprviš korak dalje, više to mora biti u nekom većem gradu. Beograd nudi zaista veliki broj mogućnosti i treba ih iskoristiti, što i pokušavam“, priča Salaščanin.\nOn kaže da mu je na početku, po preseljenju u prestonicu bilo jako teško, ali da se vremenom uklopio i u ekipu i u sam način života u jednom dvomilionskom gradu.\n„Nova ekipa, nova škola, novi ljudi, novi grad i to veliki grad, sve je to bilo stresno i teško, nedostajala mi je kuća, roditelji, brat, ali vremenom se čovek na sve navikne i bude lakše. Sada uživam, jer radim ono što najviše volim“, nastavlja Marko.\nZbog fudbala dodaje, često ne pronalazi vremena za sebe, da se vidi sa prijateljima, da prošeta po gradu, da radi stvari koje obično rade tinejdžeri. Da izlazi, da se druži. Često ima i po dva treninga dnevno, skoro svaki dan mu je već isplaniran unapred što ponekad, priznaje, zna biti naporno.\n„Dese se nekada teški trenutci kada želim da se vratim kući, ali opet znam da zbog fudbala moram da ostanem tu gde sam, to mi je najbitnije u životu, jedino time želim da se bavim i svaka žrtva je onda opravdana“, iskren je Marko.\nFK „Brodarac“ se takmiči u Prvoj kadetskoj ligi Srbije, a već naredne sezone Marko će sa svojim timom zaigrati u Omladinskoj ligi.\n„U ovoj polusezoni igrali smo protiv „Crvene zvezde“, pobedili smo utakmicu rezultatom 1:0 i to zahvaljujući mom pogotku. Dao sam vrlo efektan gol i to nas je u tom trenutku zadržalo na trećem mestu na tabeli ispod upravo „Zvezde“ i Partizana, što je jako dobar uspeh za kadetsku ligu Srbije i za klub sa još uvek malim imenom. Takođe ove godine sam bio u startnih 18 kada smo igrali utakmicu protiv „Mančester uniteda“ u okviru Omladinske lige šampiona.To je ekipa koja okuplja rođene 1999. 2000. godine, nisam ulazio u igru, ali veliki je značaj za mene što sam ušao u startnih 18 iako godinu dana mlađi“, nastavlja mladi fudbaler.\nZa njega najlepši deo svakog dana je onaj deo kada je na terenu, bilo na treningu ili utakmici. Tada se posveti igri, skoncentriše na to što radi i zaboravi na sve probleme ili brige koje eventualno ima u tom trenutku. Na terenu se oseća opušteno, pun samopouzdanja i želje za igrom.\n„Za mene najlepši osećaj je onaj kada dam gol, pogotovo ukoliko su u publici moji roditelji, osećaj ponosa i sreće me preplavi u sekundi i ne bih ga menjao nizašta na svetu“, sa osmehom kaže Marko.\nSebe u budućnosti vidi u italijanskoj Seriji A ili na Ostrvu u Premier ligi.


Italijani tvrde: Edin Džeko propušta prvu utakmicu Intera u Novoj godini – Haber.ba\nItalijani tvrde: Edin Džeko propušta prvu utakmicu Intera u Novoj godini\nPrvi izlazak na teren u 2022. godini fudbalere Intera očekuje 6. januara na gostovanju Bologni.\nEdin Džeko - Twitter\nIgrači “Nerazzurra”, koje vodi Simone Inzaghi, na Dall’Aru idu kao lideri italijanske Serije A, sa četiri boda prednosti u odnosu na gradskog rivala, ekipu Milana.\nNo, u tom meču, kako prenosi Inter-News, Inzaghi neće moći računati na dvojicu veoma bitnih igrača, Edina Džeku i Hakana Calhanoglua. Reprezentativac Bosne i Hercegovine, kako tvrde, ne dolazi u obzir za nastup zbog koronavirusa, dok turski veznjak pauzira zbog suspenzije.\nŠto se Džeke tiče, bh. napadač se nada povratku na domaćoj utakmici na San Siru protiv Lazija 9. januara.\nPrije toga, Džeki će bit potrreban negativan test na koronu s obzirom na to da je imao pozitivan nalaz pred Novu godinu te je trenutno u izolaciji, prenosi Raport.\nTeme:Edin Džeko, Inter, izdvojeno, Nova godina, utakmica


Povodom Svetskog dana zdravlja: „Bazar zdravlja“ u subotu u centru Prokuplja - Blace Info Press\nAutor: Gorica Šegović · 5. aprila 2019.\nSvetski dan zdravlja, prokupački Dom zdravlja putem svojih preventivnih službi i u saradnji sa Crvenim krstom Prokuplje obeležiće u subotu, 6. aprila, od 10 do 13 sati u centru grada.\n-Ovaj “Bazar zdravlja” omogućiće građanima da provere svoje zdravlje merenjem krvnog pritiska i šećera u krvi, a na ovaj način, Prokupčani će biti “opomenuti” koliko je zdravlje važno, kazali su danas u toj zdravstvenoj ustanovi.Pored pregleda, građanima će se deliti odgovarajući pisani sadržaj sa zdravim porukama i na licu mesta moći će da dobiju savete zdravstvenih stručnjaka.\nSvetski Dan zdravlja se svuda u svetu obeležava 7. aprila, a ove godine pod sloganom “Primarna zdravstvena zaštita-osnov univerzalne pokrivenosti zdravstvenom zaštitom”.\nJedno od osnovnih prava ljudi je pravo na zdravlje, te stoga oni treba da imaju dovoljno informacija o zdravlju, kako bi zaštitili svoje zdravlje i zdravlje svojih porodica.\n-Primarna zdravstvena zaštita tiče se unapređenja i očuvanja zdravlja, ali i sprečavanja, suzbijanja i ranog otkrivanja bolesti, povreda i drugih poremećaja zdravlja, kazali su u Domu zdravlja u Prokuplju.\nSledeća vest Rukometaši Jastrepca iz Blaca u nedelju dočekuju ekipu RK Bor\nPredhodna vest Preporučujemo – subota TV Prva od 07 časova – voće je cvetalo ,kakva su očekivanja voćara


Miloš Teodosić pregovara sa Crvenom zvezdom?! | Skandalozno\nDa li je na pomolu senzacija: Miloš Teodosić pregovara sa Crvenom zvezdom?!\nMiloš Teodosić – foto: Reuters\nZvezda je rešila da napravi respektabilan tim za sledeću sezonu. Zadržala je okosnicu ekipe Berona, Fajea, Perperoglua, Odža, Dobrića, Davidovca, Čovića, Simanića, a dovela Dženkinsa, Gista, Kuzmića, Brauna ( za sada)\nTeodosić je veliki navijač Zvezde, ali i navijači bi ga prihvatili kao novog idola i najvećeg igrača koji je igrao u poslednjih nekoliko decenija. A uz sve ako bi uspeo da odvede Zvezdu na fajnal for, postao bi božanstvo Severa.\nBudite prvi sa komentarom na članku "Da li je na pomolu senzacija: Miloš Teodosić pregovara sa Crvenom zvezdom?!"


PUTIN POGODIO CILJ: Amerika traži od Turske da UNIŠTI S-400! (FOTO)\nIzvor: SrbijaDanas.com, 23.Nov.2019, 09:18\nPod pretnjom sankcija SAD su zatražile od Turske da se otarasi ili da uništi ruske protivvazdušne raketne sisteme S-400 koje je kupila od Moskve.\nMeđutim, eksperti ocenjuju da su takvi pritisci "gruba greška" Vašingtona, jer bi to moglo da dovede do udaljavanja Ankare od NATO-a i potpunog zaokreta prema Rusiji.\nVisoki zvaničnik američkog Stejt departmenta je, kako navode zapadni mediji, rekao da je nabavka S-400 neprihvatljiva i da je zbog toga moguće >> Pročitaj celu vest na sajtu SrbijaDanas.com << uvođenje sankcija. On je naveo da Ankara ima "slobodu manevrisanja" da se vrati za pregovarački sto i predložio je Turskoj da unište, vrate ili da se "nekako" otarase S-400. Istovremeno, američki zvaničnik je istakao da Vašington nije uskratio šansu Ankari da nabavi bateriju "Patriota", koja, kako je ocenio, zadovoljava turske potrebe protivvazdušne odbrane.\nOdluka Vašingtona da zbog S-400 isključi Tursku iz programa proizvodnje lovaca-bombardera pete generacije F-35 i pretnje sankcijama dodatno su pokvarile odnose Ankare i Vašingtona. Međutim, uprkos pritiscima Bele kuće i Pentagona, Ankara ne popušta i to iz razumljivih razloga - ekonomskih, (geo)političkih i vojnih, želeći istovremeno da reši sve nesuglasice koje ima sa Amerikom, pa želi da kupi i njene sisteme "Patriot". Ipak, Ankara planira da ruske sisteme S-400 stavi na dužnost već u aprilu 2020. godine.\nZapadni mediji su ocenili da je ruski predsednik Vladimir Putin u ovoj priči "pobednik na poene". Kako navode, još jednom mu je uspelo da podrije zajedništvo Zapada. Njegove rakete još nisu ni raspoređene, a već su pogodile cilj.\nPrema mišljenju pojedinih stručnjaka, ovaj sporazum sa Rusijom je signal Americi i ostalima da se Ankara sprema da vodi samostalnu politiku odbrane i da joj nisu potrebni tutori. S druge strane, prema njihovom mišljenju, ovakva politika Vašingtona mogla bi da napravi još dublji razdor u NATO-u i udalji Tursku od Alijanse.\n- Turska se upustila u diverzifikaciju sistema naoružanja kako ne bi u potpunosti zavisila od SAD. Sama Turska ne proizvodi oružje, a nemački tenkovi koji su u službi su zastareli, a ne daju im nove. Turci ne veruju ni NATO-u u celini, ni Evropi i zato su prinuđeni da idu na diverzifikaciju. Američki pritisak na Tursku i dalje jačanje tog pritiska može dovesti do toga da NATO izgubi Tursku - ocenio je ruski vojni ekspert Konstantin Sivkov.\nEkspert napominje da su NATO i SAD zainteresovane za Tursku, između ostalog, i zbog njenog geografskog položaja.\n- Ne zavisi Turska od SAD, nego SAD zavise od Turske. Ankara bi mogla da otera SAD iz vazdušne baze "Indžirlik" i drugih vojnih baza, a takođe i da izađe iz NATO-a. Tada NATO gubi svoje južno krilo, a Amerika će morati vojno-politički da se povuče do obala Izraela. Pored toga, što se tiče isporuke oružja, Turska se može preusmeriti na Rusiju. SAD vode politiku štapa i šargarepe, ne nudeći šargarepu. A Turska nije zemlja koja se može pritiskati - rekao je Sivkov.\nIako ovo nije prvi put da je članica NATO-a nabavila ruski protivvazdušni raketni sistem, s obzirom da Grčka još od devedesetih godina prošlog veka poseduje S-300, tursko-ruski sporazum je sklopljen u vreme pojačanih tenzija između Zapada i Rusije, što je izazvalo zabrinutost u Vašingtonu i unutrašnju krizu u Alijansi, možda i najveću poslednjih decenija.\nPre nego što se okrenula S-400, Turska je godinama pokušavala da kupi američki "Patriot", ali su SAD odbijale da ga prodaju, što je usmerilo Ankaru na trgovinu sa Rusima.\nUgovor o kupovini četiri diviziona protivraketnog sistema S-400 "Trijumf", vredan 2,5 milijardi dolara, zaključen je 2017. godine i to je najveći izvozni ugovor Rusije sa zemljama NATO bloka.\nZapadni mediji su došli do zaključka da ruski sistem S-400 ima prednosti u odnosu na NATO pandane iz Francuske i SAD, a to su, pre svega, fleksibilnost prilikom korišćenja i cena. Sistem može biti opremljen raketama različitih vrsta, a njegova cena je dva puta manja od američkog PVO sistema "Patriot".\nS-400 "Trijumf" je sistem protivvazdušne odbrane dugog i srednjeg dometa. Sposoban je da obara avione i taktičke balističke rakete, kao i bespilotne letelice na visini do 27 kilometara.\nSistem je razvijan devedesetih godina kao naslednik čuvenog kompleksa S-300. Stavljen je u službu 2007. godine, posle ekstenzivnog testiranja. Strani stručnjaci su ga nazvali najboljim sistemom PVO koji je trenutno u upotrebi.\nNakon Kine, Turska je postala druga zemlja koja je kupila S-400. Indija je takođe potpisala ugovor vredan 5,5 milijardi dolara i iščekuje isporuku sistema, a za njega su zainteresovane i određene zemlje Persijskog zaliva.\nVečernje novosti: "Gruba greška Vašingtona": Amerika traži od Turske da uništi S-400


Otvoren vakcinalni punkt u TC Plaza – Veliki Park\nOtvoren vakcinalni punkt u TC Plaza\nU TC Plaza Kragujevac danas je, u skladu sa preporukama republičkog Kriznog štaba, otvoren vakcinalni punkt Doma zdravlja. Otvaranju su prisustvovali gradonačelnik Kragujevca Nikola Dašić, dr Gordana Damnjanović, članica Gradskog veća i kordinatorka protivepidemijskih mera i dr Vasilije Antić, direktor Doma zdravlja Kragujevac.\nGrad Kragujevac je, u skladu sa preporukama republičkog Kriznog štaba i u saradnji sa Domom zdravlja, kako bismo iskoristili iskustvo drugih gradova i građanima prišli što bliže i na što bolji način, otvorili punkt u najvećem tržnom centru u gradu. Na nama je da građanima omogućimo i obezbedimo vakcinu jer imamo za cilj da postignemo kolektivni imunitet i što pre se vratimo normalnom životu i svakodnevnom funkcionisanju. Za sve nas to je veoma značajno, ne samo zbog zdravlja svakog pojedinca i najbližih ili rasterećenja zdravstvenog sistema, već i zbog ekonomske strane i u tome moramo da budemo jedinstveni, rekao je gradonačelnik Dašić i pozvao građane da se što pre zaštite vakcinom kojom oni žele. Prvom dozom vakcine do danas u Kragujevcu je vakcinisano oko 64 hiljade građana i smatram da, ukoliko budemo pokazali malo zajedništva, vrlo brzo možemo postići kolektivni imunitet. Silazni trend broja novozaraženih i popuštanje mera nikako ne znači ’’kraj utakmice’’ već da i dalje moramo da se pridržavamo protivepidemijskih mera do postizanja kolektivnog imuniteta, dodao je on.\nPrvi vakcinisani Kragujevčanin u novootvorenom punktu u TC Plaza je odbojkaš Radničkog, Vuk Ivanković koji kaže da je odlučio da se vakciniše kako zbog zaštite od virusa tako i zbog putovanja, sportskih ili privatnih.\nOsećam se odlično i sigurnije sada kada sam primio vakcinu. Imam 21. godinu i želim da funcionišem normalno i putujem ukoliko mi se ukaže pirilika, a sada mogu i da planiram. Posavetovao bih svakog da učini isto kako bismo se vratili što pre normalnom životu, poručio je mladi odbojkaš kragujevačkog Superligaša.\nDirektor Doma zdravlja, dr Vasilije Antić kaže da je prema broju stanovnika u Kragujevcu sasvim dovoljan broj otvorenih punktova i smatra da će se otvaranjem punkta u tržnom centru ubrzati proces imunizacije.\nU saradnji sa gradom i dogovoru sa menadžmentom najvećeg tržnog centra otvoreni vakcinalni punkt će za sada raditi svakog dana od 12 do 20 časova. Za sada radi jedan lekarski tim i zbog uslova čuvanja, sve osim ruske vakcine su građanima na raspolaganju Sinofarm, Fajzer i AstraZeneka, rekao je dr Antić. U Kragujevcu se dnevno vakciniše oko 500 građana i ako se nastavi tim tempom, sa do sada vakcinisanih oko 55 hiljada drugom dozom, očekujem da ćemo do početka juna dostići 50 odsto imunizovanih. Prema njegovim rečima, Dom zdravlja Kragujevac ima ovlašćenje Vlade RS da svi građani Srbije mogu da se vakcinišu i da je zato TC Plaza pogodna lokacija jer i građani iz drugih opština ili gradova kad dođu u kupovinu imaju tu mogućnost.\nIz menadžmenta tržnog centra je saopšteno da je zakupac brend C&A obezbedio 500 vaučera sa popustom od 20% za kupovinu koji će dobiti svi koji se vakcinišu na punktu u Plazi.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 20 маја, 2021


Za godinu dana uloženo 2 miliona evra u niški Žitopek - Tvojih5minuta\nZa godinu dana uloženo 2 miliona evra u niški Žitopek\nNiš, 22. jul 2015 – Početkom jula prošle godine kada je kompanija Don Don preuzela najveću pekaru u Nišu, novi većinski vlasnik Žitopeka je obećao da će raskrstiti sa prošlošću, revitalizovati pogon, remontovati dotrajalu opremu, uložiti u novu, obnoviti maloprodajne objekte i proširiti asortiman. Do danas je u Žitopek uloženo više od dva miliona evra u remont stare i nabavku nove opreme za proizvodnju.\n„U pogon za proizvodnju peciva je postavljena nova fermentaciona komora, urađena je kompletna rekonstrukcija pogona, proširenje su rampe kao i proizvodni i magacinski prostora. Kupili smo nove roto peći i otvorili 10-ak novih linija isporuke. Broj proizvodnih jedinica je povećan za 16.000 komada linijskog hleba i 13.500 komada dnevno svežih specijalnih vrsta hleba, a specijalne vrste su inače noviteti u proizvodnji u niškom pogonu,“ navodi rukovodilac proizvodnje Žitopeka Emil Tanackov.\nŽitopek je od prošle godine do danas unapredio i obnovio maloprodajne objekte, poboljšao kvalitet proizvoda i kvalitet dostave i odnosa sa kupcima. „Do sada je ispunjeno sve što je obećano – proizvodnja je povećana, a kvalitet proizvoda poboljšan, asortiman je proširen dnevno svežim specijalnim hlebom i novim proizvidima. Takođe, unapredili smo i distribuciju, sve u cilju zadovoljavanja potrošača i stvaranje boljih socijalnih veza sa lokanom zajednicom. U našem pogonu svakoga dana se utroši 30 tona brašna za proizvodnju hleba i peciva, a osim niškog okruga, proizvodimo i za borski, zaječarski, pomoravski, rasinski, toplički, jablanički i pirotski okrug,“ nastavlja Tanackov.\nU saradnji sa Nišlijama, Gradom i Kliničkim centrom organizovana je akcija „1 dinar za inkubator“ u kojoj su prikupljana sredstva za nabavku opreme za odeljenje neonatologije u Nišu. Od svakog prodatog belog i belog rezanog hleba od 500 grama Žitopek je odvajao po 1 dinar u periodu od 1.decembra 2014 do 31.marta 2015, a u akciji je prikupljeno skoro 1.2 miliona dinara od kojih su nabavljeni inkubator i infuziona pumpa.\nPlan za naredni period je dalje ulaganje u kvalitet, ljude i razvoj asortimana, uvođenje novih proizvoda, povećanje proizvodnje za 20% i otvaranje novih maloprodajnih objekata, već krajem ove godine, što će sve dovesti i do otvaranja novih radnih mesta.


RTCG - Radio Televizija Crne Gore - Nacionalni javni servis :: Politika :: Krivokapić se danas sastaje sa Džonsonom\n07. 07. 2021. 13:33 >> 13:33 1\nU POSJETI UK\nKrivokapić se danas sastaje sa Džonsonom\nPredsjednik Vlade Zdravko Krivokapić sastaće se danas sa britanskim premijerom Borisom Džonsonom, u okviru dvodnevne posjete Ujedinjenom Kraljevstvu (UK) Velike Britanije i Sjeverne Irske.\nKrivokapić se utorak, prvog dana radne posjete UK, sastao sa državnim ministrom za imigraciju i buduće granice Ministarstva unutrašnjih poslova Kevinom Fosterom.\nKako je saopšteno iz Vlade, Krivokapić je ocijenio da crnogorska granica nije dobro obezbijeđena i da je kao takva pogodna za razne vrste kriminala, i dodao da je podrška UK u dijelu upravljanja granicama veoma značajna za Crnu Goru.\nKrivokapić se u utorak sastao i sa britanskim ministrom odbrane Benom Volasom i državnom sekretarkom u Ministarstvu odbrane UK, Anabel Meknikol Goldi.\nVolas je, kako je saopšteno nakon sastanka, poručio da će UK pružiti svu ekspertsku pomoć Crnoj Gori kako bi bila otporna na sajber kriminal i hibridne prijetnje, koje su učestale u posljednje vrijeme.\nIz Vlade je ranije saopšteno da je posjeta Krivokapića UK važna za obezbjeđivanje nastavka britanske podrške reformskom procesu Crne Gore i za razmjenu mišljenja o bezbjednosnim izazovima i aktuelnostima na Zapadnom Balkanu, Evropi i na globalnom planu.\n„Posjeta predstavlja potvrdu sve intenzivnijeg političkog dijaloga koji dvije zemlje razvijaju, ali je ujedno i prilika za pokretanje tema od obostranog interesa i razmjenu iskustava o načinu ostvarivanja strateških ciljeva“, navodi se u saopštenju.\nU delegaciji Vlade su, pored premijera, ministar ekonomskog razvoja Jakov Milatović i direktor Agencije za nacionalnu bezbjednost Dejan Vukšić.\nBoris Džonson Zdravko Krivokapić\nU planu CG-francusko odjeljenje u Gimnaziji


Vežbe strateških nuklearnih snaga Rusije\nBeta 9. decembra 2020. 17:40\nU Rusiji je danas bila opsežna vežba strateških nuklearnih snaga uz lansiranje raketa, saopštilo je Ministarstvo odbrane.\nU okviru vežbi je jedna interkontinentalna balistička raketa lansirana s podmornice na nuklearni pogon „Karelija“, u Barencovom moru, a jedna takva raketa i sa kosmodroma Pleseck na severozapadu Rusije, dok su iz aviona Tu-160 i Tu-95 ispaljivane krstareće rakete na ciljeve.\nRusija proteklih godina intenzivno uvežbava vojsku usred tenzija sa Zapadom s kojim su odnosi pali na najniži nivo od kraja Hladnog rata posle ruske aneksije ukrajinskog poluostrva Krima 2014. godine.\nKroz manje od dva meseca, početkom februara, ističe rusko-američki sporazum o kontroli nuklearnog naoružanja, Novi START, o čijem su produženju Moskva i Vašington razgovarali, ali nisu se dogovorili.\nPrema sporazumu Novi START, koji su 2010. potpisali tadašnji predsednici SAD i Rusije, Barak Obama i Dmitrij Medvedev, obe sile smeju da imaju najviše po 1.550 razmeštenih nuklearnih bojevih glava i po 700 razmeštenih raketa i bombardera, što se proverava inspekcijom.\nNovi START je jedini preostali američko-ruski sporazum o kontroli nuklearnog naoružanja, pošto su se najpre SAD, a potom i Rusija, povukle iz Sporazuma o nuklearnim snagama srednjeg dometa (sporazum INF), potpisanog 1987.godine.\nZastupnici kontrole naoružanja upozorili su da u slučaju prestanka važenja sporazuma Novi START neće preostati nijedno dogovoreno ograničenje nuklearnih snaga SAD i Rusije što bi predstavljalo udar na stabilnost čitavog sveta.


09.12.2019 u 18:33\nRošić prebačen u pritvor u severnoj Kosovskoj Mitrovici\nKOSOVSKA MITROVICA - Marko Rošić, koji se od 2. decembra nalazi na optužnici za umešanost u ubistvo Olivera Ivanovića, prebačen je u petak kasno uveče iz zatvora kod Podujeva u pritvorsku jedinicu u Severnoj Mitrovici. Njegov branilac advokat Mahmut Haljimi kaže da je ovakva odluka, prema njegovom mišljenju, rezultat podizanja optužnice čime su nadležni u Korektivnoj službi procenili da su se sada okolnosti promenile. „U prethodnih godinu dana više puta smo tražili premeštaj u Severnu Mitrovicu, ali se to tek sada desilo. Smatram da je mišljenje nadležnih da sada postoji manja opasnost od uticaja na istragu. Markov premeštaj ovde je olakšanje i za mene, jer sam veoma brinuo o njegovom zdravstvenom stanju koje je bilo ugroženo”, rekao je Haljimi za Kosovo onlajn, prenosi\n03.12.2019 u 22:02\nSekretarica ubijenog lidera GI SDP Olivera Ivanovića Silvana Arsović, koja je sa još pet lica juče optužena da je odgovorna za njegovo ubistvo, primljena je u jedinicu intenzivne nege na Internom odeljenju mitrovačke bolnice. Njeno zdravstveno stanje se od juče pogoršalo zbog povišenog krvnog pritiska, kao i zbog drugih srčanih tegoba, prenosi Beta. Arsović je bila prijatelj i najbliža saradnica Olivera Ivanovića i na dan ubistva bila je jedina u prostorijama stranke. Više puta je saslušavana, a prošle godine određeno joj je policijsko zadržavanje od 48 sati. Ksenija Božović iz GI SDP tvrdi da Silvana Arsović nema nikakve veze sa Ivanovićevim ubistvom i očekuje da će to biti i dokazano. Arsović je samohrana majka osamnaestogodišnjeg sina. Lider GI SDP Oliver Ivanović ubijen\n21.11.2019 u 16:24\nPriština traži pomoć građana u rasvetljavanju ubistva Olivera Ivanovića\nDirekcija Kosovske policije za istragu teških zločina i Specijalno tužilaštvo pozvali su građane da im pomognu u identifikaciji dvojice osumnjičenih koji su snimljeni u Ulici Ive Lole Ribara u Severnoj Mitrovici, u kojoj je živeo ubijeni lider Građanske inicijative „Srbija, demokratija, pravda” Oliver Ivanović. Ta lica su, tvrdi se, snimljena u severnom delu Kosovske Mitrovice na dan ubistva Ivanovića. „Policija Kosova traži od građana da se, ako imaju informacije o osumnjičenima na fotografijama, jave policiji”, saopšteno je. Objavljivanje tih fotografija ima za cilj identifikaciju osumnjičenih od strane građana, koji mogu da pomognu u utvrđivanju identiteta osumnjičenih, navodi se u saopštenju koje prenosi Beta. Lider\n21.06.2019 u 16:21\nSlučaj Ivanović: Produžen pritvor osumnjičenim Srbima\nPRIŠTINA - Sud u Priština produžio je danas za još dva meseca pritvor pripadniku KPS Nedeljku Spasojeviću i Marku Rošiću, osumnjičenima za učešće u ubistvu lidera Građanske inicijative SDP Olivera Ivanovića 16. januara 2018. godine. Oni su u pritvoru već sedam meseci, od novembra prošle godine, bez podignute optužnice. Spasojevićev branilac Negovan Šaranović rekao je Tanjugu da ga je o produženju pritvora obavestio njegov branjenik, koji ga je zvao iz pritvorske jedinice u Gnjilanu. On je negodovao jer nije dobio predlog tužioca za produženje pritvora na koji je imao pravo da se žali. Šaranović je, međutim, najavio da će se žaliti na novo rešenje suda kojim je pritvor produžen za još dva meseca. Inače, po kosovskim zakonima pritvor može bez optužnice da traje i duže od šest\n24.04.2019 u 19:00\nTužilaštvo u Prištini: Svedočenje Trajković nije dovelo do pritvora\nPRIŠTINA - Specijalno tužilaštvo u Prištini saopštilo je danas da je Rada Trajković ispitana kao svedok u istrazi ubistva Olivera Ivanovića, ali da njeno svedočenje nije bilo presudno za hapšenje i pritvor dvojice osumnjičenih. Kako prenosi prištinski portal Insajderi, to tužilaštvo istovremeno tvrdi da dokument sa izjavom Trajković koji je objavio direktor Kancelarije za Kosovo i Metohiju Marko Đurić nije autentičan i originalan. Specijalno tužilaštvo u saopštenju navodi da je „posvećeno rasvetljavanju slučaja ubistva Olivera Ivanovića” i da ni na koji način nije pod uticajem političara u Srbiji ili bilo koga ko govori o Ivanoviću, prenosi Tanjug.\n16.03.2019 u 10:18\nIstraga o ubistvu Ivanovića spora ali napreduje\nPredsednik Srbije Aleksandar Vučić izjavio je danas da je istraga Srbije o ubistvu lidera Građanske inicijative SDP Olivera Ivanovića veoma spora, ali da napreduje, te da očigledno neko to dojavljuje Prištini, pa je panika kod Albanaca još veća. Vučić je novinarima u selu Rogljevo, u obilasku Borskog okruga u kampanji „Budućnost Srbije” kazao da je spreman da stane pred „svaki istražni organ” Srbije i da mu je užasna priča prištinskih vlasti da je umešan u to ubistvo. „Sram vas bilo, lažovi jedni jadni. Svakog ubicu bih smestio iza rešetaka da nikad ne izađe. Ti ljudi valjda polaze od sebe, znaju za šta su oni sposobni pa zamišljaju da mogu i drugi to da rade”, rekao je Vučić. On je dodao da iste optužbe čuje i od pojedinih političara iz Srbije, a da je on bio mnogo bliži sa Ivanovićem nego „oni koji ga danas brane”, o čemu kako je rekao mogu da posvedoče pojedini članovi njegove porodice. „Nemaju dokaze, znaju oni ko nije počinio, ako ne znaju baš do kraja ko je učestvovao u tome”, kazao je Vučić i dodao da će u narednom periodu moći da kaže i ime počinioca.


Podignuta optužnica protiv Čovića zbog novca za KiM - Ekonomske Vesti\nPodignuta optužnica protiv Čovića zbog novca za KiM\n18. jan. 2016 Andrija Matić 0 Comments Anđelka Radenković, korupcija, Kosovo i Metohija, Kosovska Mitrovica, Milano, Nebojša Čović, Tužilaštvo za organizovani kriminal\nTužilaštvo za organizovani kriminal podiglo je optužnicu protiv Nebojše Čovića i još šest osoba zbog malverzacije sa novcem namenjenim Srbima na Kosovu i Metohiji, saznaje N1.\nOptužnicom, koja se odnosi na period od januara 2003. godine do sredine septembra 2005, njima se stavlja na teret da su u poslu otkupa i izgradnje nekretnina zloupotrebili službeni, i položaj ovlašćenog lica i primanje mita.\nTužilaštvo za organizovani kriminal je, u naredbi za sprovođenje istrage, u avgustu 2014. godine pokrenulo istragu protiv Nebojše Čovića, bivše sekretarke Koordinacionog centra Anđelke Radenković, bivšeg načelnika Kosovskomitrovačkog okruga Dragana Kalabe i vlasnika privatnih firmi Komgrap gradnja, Daki i Masters. Oni su osumnjičeni za pribavljanje protivpravne imovinske koristi u iznosu od oko 10 miliona evra.\nKako navodi N1, tužilaštvo sumnja da su u poslu otkupa nekretnina u severnoj Kosovskoj Mitrovici, Čović, Radenković i Kalaba, u prethodnom dogovoru sa vlasnicima privatnih firmi omogućili da se na osnovu fiktivne dokumentacije izvrše nezakonita plaćanja. Kako se navodi u naredbi za sprovođenje istrage, Koordinacioni centar je uplatio je preduzeću Daki skoro 426 miliona dinara, od čega je izvršen otkup samo 18 nekretnina, za šta je potrošeno skoro 181 milion dinara, a za ostatak od oko 245 miliona dinara ne postoji validna dokumentacija.\nČović je početkom februara 2015. godine saslušan u ovoj istrazi i prema saznanjima medija negirao je svoju krivicu.\n← Vučić na Svetskom ekonomskom forumu u Davosu\nOland: Uložićemo 2 milijarde evra u zapošljavanje →


Održan Okrugli sto o Nacrtu zakona o oglašavanju - Advertiser Serbia\nS ovim u vezifeaturedMinistarstvo trgovinezakon o oglašavanju\nBEOGRAD – Javna rasprava o Nacrtu zakona o oglašavanju, sprovodi se u periodu od 3. januara do 3. februara 2015. godine, a 28. januara Ministarstvo trgovine, turizma i telekomunikacija, u saradnji sa PKS, organizovalo je centralnu manifestaciju javne rasprave u formi okruglog stola.\nOkrugli sto je održan pred oko dve stotine zainteresovanih učesnika i posetilaca, u sali 1 Privredne Komore Srbije, što govori o velikoj zainteresovanosti svih učesnika u procesu oglašavanja za problematiku na koju se ovaj Nacrt zakona odnosi. U sali su bili prisutni, a neki uzeli i aktivno učešće, predstavnici medijskih kuća (kako malih tako i velikih), oglašivača, agencija, udruženja, advokatskih kancelarija…\nSama atmosfera Okruglog stola je odisala konstruktivnim, preciznim i jasnim primedbama učesnika na tekst Nacrta zakona, sa navođenjem realnih problema koje imaju u aktuelnoj praksi oglašavanja u Srbiji. Npr, jedni pored drugih sedeli su predstavnici medijskik giganata (Pink, Politika itd.) i malih privatnih medija, svako sa svojim konkretnim poslovnim problemima na koje nailaze. Isto važi i za oglašivače, bilo je predstavnika najvećih kompanija ali i predstavnika malih oglašivača\nDomaćini okruglog stola, odnosno predstavnici Ministarstva trgovine, turizma i telekomunikacija, koji su učestvovali u izradi ovog Nacrta zakona, sa punom pažnjom su slušali primedbe, predloge i sugestije i sve što je bilo konstruktivno bilo je momentalno pribeleženo da se u Nacrt unesu izmene i dopune.\nNaš je utisak da su kretori ovog Nacrta obavili dobar posao, to jest napravili zakon koji je najbolji do sada i koji je direktno usklađen sa legislativom Evropske unije. Sa druge strane, može se reći da je generalna ocena učesnika da je zakon dobar, da je daleko bolji od prethodnog i predstavlja značajno unapređenje pravnog uređenja u oblasti oglašavanja.\nKada je reč o konkretnim primedbama na tekst Nacrta zakona o oglašavanju, veoma su bile korisne primedbe advokata iz jedne od remoniranih beogradskih advokatskih kancelarija, koji je taksativno naveo sva mesta u Nacrtu koja su usuprotnosti ili neusklađenosti sa propisima Evropske Unije, pri čemu su kretori Nacrta ozbiljno shvatili ove primedbe i najavili dalje konsultacije sa ovom advokatskom kancelarijom koja je pokazala visok stepen upućenosti u Nacrt i stručnost u tumačenjima i predlozima.\nJedna od najvećih primedbi na novi Nacrt zakona o oglašavanju je nedostatak odredbi o oglašavanju na takozvanim „prekograničnim televizijskim kanalima“, kao što su Fox, HBO itd., koji su u sistemu kablovske televizije, jer su izvan domašaja naših Zakona.\nKao jedna od novina u Nacrtu zakona, u članu 37, našla se odredba da se zabrana oglašavanja alkoholnih pića ne odnosi na pića koja sadrže do 20 odsto alkohola. Do sada se ta zabranja nije odnosila samo na piva i vina, a sada je, kako je naveo Dušan Protić iz Ministarstva trgovine, turizma i telekomunikacija, zakon na neki način liberalizovan, budući da u tu kategoriju sada ulaze i breezeri, cideri i slični napici.\nPredstavnici RTV Pink su naveli realan problem u svom aktuelnom poslovanju, a to je da moraju da plaćaju kazne kao emiter a nisu krivi, jer je kreator oglasa uneo elemente koji nisu po Zakonu prihvatljivi.\nČlan 3. Nacrta zakona je istaknut kao sporan, jer se u njemu navodi da se pod oglašavanjem ne podrazumevaju oglasi fizičkih lica koji nisu u vezi sa njihovom poslovnom ili profesionalnom delatnošću, zbog toga što se smatra da bi to moglo da bude zloupotrebljeno.\nDate su primedbe i na regulaciju internet oglašavanja, zatražena jasnija definisanja pojmova itd.\nTvorci Nacrta zakona su imali jedan propust u tekstu a to je da su izostavili radio u skupini elektronskih medija…\nPo okončanju postupka javne rasprave Ministarstvo trgovine, turizma i telekomunikacija će analizirati sve sugestije, predloge i primedbe učesnika u javnoj raspravi i sačiniti izveštaj o sprovedenoj javnoj raspravi.\nCelokupan tekst Nacrta zakona o oglašavanju dostupan je na sajtu Ministarstva trgovine, turizma i telekomunikacija. Sve primedbe, predlozi i sugestije mogu se dostaviti do 3. februara na adresu Ministarstva trgovine, turizma i telekomunikacija, Nemanjina 22-26 u Beogradu ili elektronskim putem na e-mail adresu dusica.djordjevic@mtt.gov.rs.


"FILOZOFIJA ZA DJECU P4C " - II CIKLUS OBUKE ZA NASTAVNIKE\nREALIZOVAN U MOSTARU\nDvodnevni trening P4C – Filozofijaza djecu u okviru programa SAPERE BIH realizovan je u Mostaru u periodu od 17. do 18. 02. 2021. godine za predstavnike Ministarstva za obrazovanje, nauku, kulturu i sporta HNK, Pedagoškog zavoda i Zavoda za školstvo Mostar, te nastavnike koji rade u srednjim školama u HNK. Trening je imao za cilj da oformi grupu eksperata u oblasti razvoja kritičkog mišljenja koja će ujedno činiti i prvu grupu s ciljem obuke nastavnike srednjih škola HNK i integracije metode podučavanja P4C u škole ovog kantona.\nDvodnevni trening je započeo analizom dosadašnjih izvještaja nastavnika koji su stečene vještine kroz ovaj program aplicirali u svojim razredima i školskim zbornicama kroz realizacije filozofskih propitivanja. Jedan od ciljeva ovog programa je integracija metoda rada P4C unutar samih škola i prenošenje stečenih kompetencija na nastavni kadar. Povratne informacije nastavnika koji o programu saznaju preko svojih kolega nastavnika i učesnika SAPERE BIH programa su izuzetno pozitivne i ukazuju na potrebu za pronalaženje novih metoda za razvoj zdrave komunikacije unutar samog nastavnog kadra, iz koje bi se trebale crpiti vrijednosti i prenositi ih na učenike u razredima. Posebna važnost ovog programa koji se realizuje u Hercegovačko-neretvanskom kantonu je aktivno učešće predstavnika institucija obrazovanja koji podjednako kroz kolaborativni pristup rade sa nastavnicima na izradi programa za integriranje metoda P4C u škole ovog kantona. Kroz učenje o četiri vrste mišljenja, učesnici su razmjenjivali mišljenja o važnostima zastupljenosti kritičkog, kolaborativnog, kreativnog i brižnog/empatičnog mišljenja. Uz moderatorice programa Elmanu Cerić i Meliku Šahinović, učesnici su uspjeli realizovati filozofska propitivanja i razumjeti bitne karakteristike propitivanja sa učenicima i sa nastavnicima. Posebna pažnja je bila posvećena odabiru stimulusa i korištenju metoda P4C na nastavi u okviru realizacije časa prema nastavnom planu i programu.\nU narednom periodu će učesnici realizovati niz filozofskih propitivanja u školama sa učenicima i nastavnicima te se nakon finalnog III ciklusa i testiranja očekuje i certificiranje prve ekspertne grupe za obuku nastavnika u okviru P4C SAPERE BIH programa u HNK.


Vladimir Putin na TV Russia Today\nRođaci Lise su za Kanal jedan takođe ustvrdili da policija odbija da nađe njene silovatelje. Berlinska policija bila je nedostupna za komentar tog vikenda. Uplašeni susjedi, većinom članovi ruske dijaspore u Njemačkoj, okupli su se na “spontane proteste” u distriktu Marzan u istočnom Berlinu, izvjestio je Kanal jedan. Jedna je žena uplakana ispričala kako njena 14-ogodišnja kćer prestravljena prolazi pored izbjegličkih skloništa na putu ka školi. Kasnije se ispostavilo da je neonacistička Demokratska partija organizovala taj "spontani protest".\n"Naša djevojčica Lisa"\nOvo stiže samo par sedmica nakon seksualnih napada migranata u Novogodišnjoj noći u Kelnu, pa "Lisina priča" predstavlja "dolivanje ulja na vatru" i kao munja se proširila preko socijalnih mreža.\nDvije godine ranije bilo je teško ljudima na Zapadu da zamisle kako su ruski državi mediji, koristeći poluistine i očigledne laži, uspjeli da iskrive istinu o Maidan protestima za Evropsku uniju u Kijevu i pretvore ih u "fašističku konspiraciju". Kada je ukrajinski predsjednik Viktor Janukovič pobjegao u Rusiju i privremena vlada preuzela vlast, informativnim kanalima iza kojih stoji Kremlj proširile su se informacije kako naoružane bande ukrajinskih nacionalista terorišu rusku populaciju na istoku Ukrajine. Budući su mjesecima indoktrinirani prijetnjom ukrajinskog revanšizma, ruska populacija u ogromnom broju bila je istinski zaplašena i podržala je intervenciju Rusije u njihovo ime. Gledaoci kod kuće i u inostranstvu bili su temeljno pripremljeni za predstojeći konflikt. Vijesti su bile lažne, stah je bio istinski.\nKako je prikazala ruska državna televizija, histerija među Rusima u Njemačkoj prema izbjeglicama identična je panici koji su ukrajinski Rusi imali zbog "fašističkih bandi". Glavna poruka inflamatornih izvještaja iz Berlina je bila da je Merkel gotova, Njemačka u padu, a zapadne liberalne demokratije uništene zbog "glupog multikulturalizma i neumjerene tolerancije".\nPropaganda je samo jedan elemenat u takozvanom „hibridnom ratu“ koji je Rusija usmjerila protiv Ukrajine. Mnogo prije nego što je Kremlj rasporedio „male zelene ljude“ - ruske trupe bez obilježja na Krimu, oni su upotrijebili druge nemilitantne mjere kao što je igranje politikom oko gasovoda, kupovinom političara i podržavanjem stranka sa krajnje desnice i ljevice koje imaju radikalne agende. Te iste mjere se upotrebljavaju u Njemačkoj i drugim evropskim državama.\nStrandardan odgovor Kremlja na optužbe da vode „hibridni rat“ protiv Evrope je da Rusija jednostavno brani samu sebe od sličnih metoda koje koriste zapadne sile. U govoru na Ruskoj akdemiji vojnih nauka u januaru 2013-e, načelnik Generalštaba Valeri Gerasimov žalio se da je rusko znanje iz "asimiteričnog vođenja rata" bilo "površno“.\nLegija korisnih idiota spremna je prihvatiti ponude Kremlja. Horst Seehofer, šef Hrišćansko socijalne unije, bavarske sestrinske partije Angele Merkel, mjesecima je prozivao kancelarku da pooštri izbjegličku politiku. Prošle srijede Seehofer se susreo sa Putinom izvan Moskve, gdje je bavarski premijer izrazio nadu da će "sankcije protiv Rusije uskoro biti ukinute".


Fond traži odlaganje primjene dopunskog osiguranja – Mladi Nikšića\nIako Zakon o zdravstvenom osiguranju nalaže da od 1. januara počne primjena dopunskog osiguranja, iz Fonda za zdravstveno osiguranje tvrde je rješenje neodrživo, jer bi se time osiguranicima nametnula obaveza plaćanja mjesečne premije, ali ne i obezbijedio veći obim zdravstvenih usluga, prenose Dnevne novine.\nStoga su, kako su kazali Dnevnim novinama iz Fonda, u dva navrata inicirali izmjene Zakona u tom dijelu, ali odgovor resornog ministarstva nijesu dobili.\n“U septrembru ove godine Fond je uputio dopis Ministarstvu zdravlja sa prijedlogom da se prolongira uvođenje dopunskog zdravstvenog osiguranja iz više razloga. Takođe, prije nekoliko dana ponovo smo Ministarstvu zdravlja dostavili tekst sa razlozima za odlaganje uvođenja dopunskog zdravstvenog osiguranja”, kazao je Dnevnim novinama direktor Fonda Sead Čirgić.\nU dopisu koji su uputili Ministarstvu zdravlja 1. decembra, kako je rekao, stoji da su inicirali izmjenu Zakona o zdravstvenom osiguranju u smislu da treba predložiti izmjenu i dopunu navedene odredbe utvrđivanjem objektivnog roka za uvođenje tog oblika osiguranja ili eventualno navođenjem određenog uslova koji treba da bude ispunjen da bi se uvelo dopunsko zdravstveno osiguranje.\nKCCG i bolnice u Risnu, Nikšiću i Dobroti van IZIS-a\nJedan od uslova je, navodi Čirgić, uspostavljanje integralnog zdravstvenog informacionog sistema (IZIS), jer, kako ističe, “specijalne bolnice u Risnu, Nikšiću i Dobroti kao i Klinički centar Crne Gore, kao mjesto najvećeg troška u zdravstvenom sistemu, još nisu dio IZIS-a”.\n“To smo zahtijevali iz više razloga, prije svega što još sve zdravstvene ustanove ne čine dio integralnog zdravstveno informacionog sistema. Uvođenjem dopunskog zdravstvenog osiguranja osiguranim licima se ne obezbjeđuje veći obim ili viši standard zdravstvenih usluga, ali im se nameće obaveza plaćanja mjesečne premije dopunskog zdravstvenog osiguranja, a u slučaju prekida redovnog plaćanja, osiguranik gubi pravo na dopunsko osiguranje što, prema našem mišljenju, nije održivo rješenje”, ističe Čirgić.\nTakođe, kako je kazao, procjene koje su bile urađene i na osnovu kojih je donijet zakon ispostavilo se da nisu objektivne, kako u pogledu finansijskih benefita tako ni u pogledu kvaliteta odnosno proširenja paketa usluga osiguranim licima Fonda.\n“Koncept dobrovoljnog zdravstvenog osiguranja koji, po našem mišljenju, treba da polazi od pretpostavki stvaranja boljih uslova u pogledu ostvarivanja zdravstvene zaštite (pravo izbora doktora, boljih uslova smještaja, viši standardi zdravstvenih usluga, veći obim prava, pokriće troškova zdravstvene zaštite licima koja ne mogu biti obavezno zdravstveno osigurani, pokriće troškova zdravstvene zaštite koja nije pravo iz obaveznog zdravstvenog osiguranja, zdravstvenu zaštitu koju osiguranici ostvaruju po drukčijim uslovima i postupcima od odnih koji su propisani u obaveznom zdravstvenom osiguranju), nije podržan u Zakonu, već je Zakon definisao dopunsko zdravstveno osiguranje kao vid dobrovoljnog zdravstvenog osiguranja, koji ne obezbjeđuje pomenute povoljnosti, već se u okviru obaveznog paketa usluga nameće obaveza učešća u troškovima zdravstvene zaštite u visini od 20 odsto cijene zdravstvenih usluga, odnosno plaćanje premije, koja se zbog zakonom nedefinisanih kriterijuma ne može objektivno utvrditi”, objašnjava Čirgić.\nOn dodaje da bi uvođenje dopunskog osiguranja takođe podrazumijevalo stvaranje novih kadrovskih i tehničkih pretpostavki, kako u Fondu, odnosno svim područnim jedinicama, tako i u zdravstvenim ustanovama.\n“Način odvojenog vođenja knjigovodstvene evidencije zahtijeva novo zapošljavanje kadra, kao i naplata dijela troškova za pružene zdravstvene usluge od osiguranika koji nisu zaključili ugovor o dopunskom zdravstvenom osiguranju, koju vrši zdravstvena ustanova što zahtijeva nove tehničke i kadrovske uslove, što bi dovelo do povećanja troškova unutar zdravstvenog sistema”, smatra Čirgić.\nLoše rješenje za osiguranike, ali i zdravstveni sistem\nNa ovaj način, tvrdi, sa problemima će se susresti i davaoci zdravstvenih usluga, ali i osiguranici.\n“Davaoci zdravstvenih usluga suočiće se sa problemom naplate od osiguranog lica koje ima pokrivenost troškova pruženih usluga obaveznog zdravstvenog osiguranja, a nema sredstava da plati 20 odsto učešća u troškovima pruženih usluga, odnosno onemogućiće se osiguranom licu da koristi zdravstvene usluge koje mu obezbjeđuje obavezno zdravstveno osiguranje, što će proizvesti upravne odnosno sudske sporove, povećan broj zahtjeva prema Fondu, a sami tim i prema Ministarstvu zdravlja kao drugostepenom organu. Zbog svega toga zajedno predložili smo da se prolongira uvođenje dopunskog zdravstvenog osiguranja iz više razloga”, zaključio je Čirgić.\nOd Ministarstva na čijem je čelu Kenan Hrapović do zaključenja lista Dnevne novine nijesu dobile odgovor da li će i šta preduzeti povodom inicijative Fonda.